
ACTA SEDIS 


COMMENTARIUM OFFICIALE 


ACTA PII PP. X 


EPISTOLAE. 


I. 


AD PRAEPOSITUM, CANONICOS, PAROCHOS ALIOSQUE SACERDOTES CATHEDRALIS 
ECCLESIAE PLACENTINAE, OB VENERATIONIS OBSEQUIUM OCCASIONE DIOE- 
CESANAE SYNODI BEATISSIMO PATRI EXHIBITUM. 


Dilecti Filii, salutem et apostolicam benedictionem. — Grato sane 
officio se prodidit, sub exitum habitae istic dioecesanae Synodi, obse- 
quium erga Nos vestrum studiumque Religionis provehendae. Quid enim 
aut Nobis optabilius aut rei catholicae salubrius cogitari potest, quam 
ut universi et singuli sacerdotes cum suo Antistite sint quasi « cor unum 
et anima una », per eamque coniunctionem supremo Ecclesiae Pastori 
firmius adhaereant? Quamobrem quas communiter dedistis litteras 
summa benevolentia excepimus, in quibus, non solum pietatis fideique 
vestrae pignus agnovimus, verum etiam actae cum fructu Synodi satis 
certum indicium. Restat ut consiliis et propositis vestris efficaciam addat 
in sentiendo agendoque constantia, et, quae virtutum omnium caput 
est, mutua caritas. Utriusque doni largitor sit vobis benignissimus Deus, 
auspice Apostolica Benedictione, quam, paternae Nostrae dilectionis testem 
vobis omnibus cum venerando Pastore vestro coniunctis peramanter 
impertimus. 

Datum Romae, apud S. Petrum die rx mensis Septembris anno mpccccx, 
Pontificatus Nostri anno octavo. 


PIUS PP. X. 

II. 


AD R. P. D. THOMAM PIUM BOGGIANI, O. P., EPISCOPUM ADRIENSEM, OB VENERA- 
TIONIS OBSEQUIUM OCCASIONE SPIRITUALIUM EXERCITIORUM CLERI EIUSDEM 
DIOECESIS BEATISSIMO PATRI EXHIBITUM. 


Venerabilis Frater, salutem et apostolicam benedictionem. — Utili- 
tatum, quae a piis exercitationibus percipiuntur, in caritatis incremento 
summa consistit. Non enim fieri potest, ut, loquente ad cor hominis in 
solitudine Deo ipso, qui eius virtutis fons est inexhaustus, non compro- 
betur sacri vatis illa sententia: « In meditatione mea exardescet ignis ». 
Hoe vos igne satis esse succensos testantur litterae, quas, te duce, Ve- 
nerabilis Frater, tuus iste clerus tecum congregatus ad Nos dedit, obse- 
quii et amoris plenae. De qua egregia et prompta voluntate magnopere 
vobiscum gratulamur, adiectamque stipem, pietatis filiorum testimonium 
grato animo excipimus, Deum rogantes, ut vos in sanctis propositis con- 
firmet et arctiore usque nexu Nobiscum coniungat. Caelestis autem 
auspicem gratiae ac paternae Nostrae dilectionis pignus Apostolicam 
Benedictionem tibi, Venerabilis Frater, sacerdotibus qui tecum subscripse- 
runt universoque fideli populo tuae vigilantiae commisso peramanter 
impertimus. 

Datum Romae, apud Sanctum Petrum die x mensis Septembris 
anno mpccccx, Pontificatus Nostri octavo. 


PIUS PP. X. 


AD R. P. D. IOANNEM VINCENTIUM TASSO, EPISCOPUM AUGUSTAE PRETORIAE, 
OB DEVOTIONIS OBSEQUIUM SANCTITATI SUAE EXHIBITUM. 


Venerabilis Frater, salutem et apostolicam benedictionem. — Haustum 
pietatis ardorem a pio secessu, in quo nuper statis animi meditationibus 
Deoque uni vacastis, abunde testantur datae a te cum tuo clero com- 
muniter ad Nos litterae die xxv proxime lapsi mensis Augusti. Ex quibus 
cum gaudio intelleximus, nihil apud vos esse sanctius, quam apostolicam 
auctoritatem vereri ab eiusque ductu ne latum quidem unguem discedere. 
Inde praeclara illa Nobiscum consensio in erroribus novissimis, impro- 
bandis, quos iterato damnavimus, in iisque sincero animo excipiendis 
documentis quae pro temporum opportunitate exhibenda duximus, sive 
de christianae Fidei rudimentis rite tradendis, sive de frequenti Sanctis- 
simae Eucharistiae receptione , sive de pueris ad sacram mensam pri- 
mum admittendis, sive de cantu sacro et populari. Quae quidem omnia 

quanto diligentius excolentur, tanto maiora quum privatae tum publicae 
salutis adiumenta suppetent. Ad haec omnia quod alacres vos et egregie 
comparatos inveniamus, merito gratulamur, simulque piae stipis acces- 
sionem grato animo memorique prosequimur, Deum effuse precantes, 
ut vos mutuae caritatis nexu in dies magis obstringat, sine qua nutare 
necesse est fidem ipsam et amorem erga Nos atque hance Apostolicam 
Sedem. Interea coelestis auspicem gratiae ac paternae Nostrae dilectionis 
pignus Apostolicam Benedictionem tibi, Venerabilis Frater, sacerdotibus 
tecum congregatis qui epistulam subsignarunt, ac fideli populo tuae 
curae concredito peramenter impertimus. 

Datum Romae, apud Sanctum Petrum die x mensis Septembris, 
anno mpccccx, Pontificatus Nostri octavo. 


PIUS PP. X. 


IV. 


AD RR. PP. DD. IOANNEM FIDELEM BATTAGLIA, ARCHIEPISCOPUM TITULAREM 
CYZICENUM DECANUM EPISCOPORUM HELVETJAE ALIOSQUE HELVETIORUM 
EPISCOPOS, DE HABITO CONVENTU LUCANO. 


Venerabiles Fratres, salutem et apostolicam benedictionem. — Oppor- 
tunum sane locum habendo Conventui Lucanum elegistis, grate memores 
tum institutae abhine quinque lustris in Ticinensi pago hierarchiae, tum 
expleti anni tercentesimi ab evecto ad sanctorum caelituin honores Me- 
diolanensi Antistite Carolo Borromaeo. Quos autem hance nancti occa- 
sionem profitemini sensus, Nostris votis plane respondent, nihil magis 
cupientibus Nobis quam ut sacri Ecclesiae Pastores tanti episcopi ani- 
mum induant, aemulentur ardorem, virtutes imitentur. Illud etiam admo- 
dum placuit, adiutores operae vestrae non deesse catholicos e populo 
viros, qui publicis in coetibus incrementa religionis impense curent ac 
de recta iuvenum institutione sint apprime solliciti. His erecti praesidiis 
et Caroli patrocinio suffulti admovete operi manum, et « forma facti 
gregis eX animo », quae nuperrimis encyclicis litteris documenta dedimus 
in usum deducenda curate. Ut autem omnia e sententia cedant, caelestis 
auspicem gratiae ac paternae Nostrae benevolentiae testem Apostolicam 
Benedictionem vobis, Venerabiles Fratres, clero et fidelibus curae vestrae 
commissis peramanter impertimus. 


Datum Romae, apud Sanctum Petrum die x1 mensis Septembris 
anno mpccccx, Pontificatus Nostri octavo. 


PIUS PP. X. 

V 
AD EMINENTISSIMUM VIRUM ARISTIDEM S. R. E. PRESBYTERUM CARDINALEM 
CAVALLARI, PATRIARCHAM VENETIARUM, DE HABITIS SPIRITUALIBUS EXER- 
cITUS. 


Dilecte Fili Noster, salutem et apostolicam benedictionem. — So- 
lertiae ac pietati vestrae additus ardor a sacro secesssu, in quo piis 
meditationibus et sacerdotalibus recolendis officiis intento studio vacastis 
communibus litteris aperte significatus, admodum delectavit. Acceptum 
vero potissimum fuit, haerere vestris mentibus exhortationem Nostram 
ad Clerum, eoque vos esse animo comparatos, ut, quae fuse iis Litteris 
docuimus, in vitae vobis degendae normam et in christiani populi salu- 
tem traducatis. Quod modo superest, fundendae sunt preces clementis- 
simo Deo, ut, quae in animum induxistis, ea constanter tueamini, ac 
parem istius Ecclesiae dignitati atque amplitudini virtutem operamque 
afferatis. Haec ut feliciter contingant, caelestis auspicem gratiae ac sin- 
gularis Nostrae benevolentiae testem Apostolicam Benedictionem tibi, 
dilecte Fili Noster, sacerdotibus qui epistolam subscripserunt et reliquo 
clero ac fideli populo tuae vigilantiae concredito peramanter impertimus. 

Datum Romae, apud S. Petrum die xm mensis Septembris anno 
mpccccx, Pontificatus Nostri anno octavo. 


PIUS PP. X. 


AD ILLUSTRISSIMUM VIRUM GASPAREM DECURTINS, DOCTOREM DECURIALEM IN 
ATHENAEO CATHOLICO FRIBURGENSI, OB OPUS “ DE MODERNISMO LITTE- 
RARIO ” BEATISSIMO PATRI REVERENTER OBLATUM GRATULATIONIS CAUSA. 


Dilecte Fili, salutem et apostolicam benedictionem. — Tuum opus 
de modernismo litterario, firmissimis argumentis et magna disserendi 
subtilitate conscriptum, haud studiose minus quam iucunde perlegimus. 
In eo enim, qualem antea, te praebes fidelissimum Ecclesiae filium ac 
defensorem strenuum, dignum propterea quem, sicut illustris Decessor 
Noster, ita et Nos peculiari existimatione ac benevolentia prosequamur. 
Dudum quidem animadvertimus, multiplici sub forma se occulentem 
modernismum in litteras irrepsisse, nec solum in fabulas, quas roma- 
nenses appellant aliave narrationum genera, verum etiam in sermones, 
qui in criticorum arte versantur. Novum hoc propagandi erroris admi- 
niculum, mentita specie tractandi litteras de iisque iudicandi, in dies 
evulgatius, eoque periculosius quo simulatum callidius et ad virus dif- 

fundendum expeditius, acerbum Nobis dolorem attulit. Ea namque agendi 
ratio declarat, fidei ac disciplinae catholicae adversarios nihil intenta- 
tum relinquere ut deploranda consilia sua ad exitum perducant. Haec 
nempe causa est quamobrem, post editas encyclicas Litteras Nostras 
« Pascendi », quae modernismum philosophicum ac theologicum directo 
percellebant, transversae sint initae viae ad exitiosos illos errores longe 
lateque proferendos. Magnam enim, ut egregie tu disseris, in artibus et 
litteris vim sitam esse animadverterunt ad hance novam dimicationem, 
maxime vero in romanensibus aliisve fabulis. Hinc mira illa librorum 
id genus colluvies, pluribus linguis redditorum, quibus propositum est 
humanitatem inimicorum Ecclesiae summis laudibus efferre; nostrorum 
studia et scripta commiserari, deridere, quasi longe inferiora; fatuam 
quandam religionem et commenticiam recti pulchrique formam, quam 
« Idealismum » dicunt, perpetuo celebrare, suo cuiusque sensu duce ac ma- 
gistro reiecta quavis disciplinae norma et freno quovis legitimae auctori- 
tatis excusso; implicite saltem promovere inductam illam philosophandi 
rationem, a qua, velut a fonte, singuli errores derivantur, quae absolutam 
veritatem cognosci posse negat, omnemque religionem nihil aliud esse 
contendit, nisi inchoatam quandam formam eamque mutabilem, hoc uno 
utilem homini, quod eius animum expleat in ea pronum quae naturam 
excedunt. Haec omnia quain falsa sint atque improbanda facile intel- 
lectu est. Primum enim, non fictam catholicae Ecclesiae historiam per- 
legenti patebit, hanc omnis humanitatis matrem et altricem fuisse, nulla 
cultus parte seclusa, Romanosque Pontifices eiusdem tuendae vindican- 
dae auctores impigros extitisse. Quod vero pertinet ad novissima de 
religione iudicia, quibus modernistae conantur evincere, nihil aliud esse 
religionem quam insitum unicuique sensum rerum caelestium, cui mi- 
nime res ipsa respondeat; Nos quidem refellimus iam atque damnavi- 
mus errorem funestissimum, quo fatalis via sternitur ad veri nominis 
despicientiam incuriamque rerum ad religionem spectantium quam indif- 
ferentismum vocant, vix dissimulatam fucatis verbis a rhetorum officina 
petitis. Haec lenocinia atque hae simulationes ingenii ad inventionem 
excolendi et critices artis exercendae, quae mire inserviunt erroribus 
disseminandis aut facilius divulgandis, haec pompa sententiarum ad 
incautos lectores decipiendos, existimari debent uti arma omnium fune- 
stissima ad falsi tutelam et ad oppugnationem veri. Oportet igitur omnes, 
quicumque haud inani gloriantur nomine catholicorum, insidias hasce 
denuntient repellantque viriliter. Qua in re nemo sane poterit melius 
ferre suppetias quam iuventutis institutores et auctores operum eden- 
dorum. Campus enim his patet latissimus, in quo possint subtile iudi- 

cium atque elegans, idemque plane catholicum, in animis adulescentium 
inserere, proposito exemplo scriptorum qui ex eo numero immortalem 
sibi famam pepererunt; aut causam litterarum a catholico sensu pro- 
deuntium suscipere contra novissimum agmen iniquo animo scriptitan- 
tium; aut, si cui Deus hane facultatem concesserit, addere se scripto- 
rum numero probe de religione sentientium. Huius navitatis exemplum, 
quod ipse, dilecte Fili, praebuisti nobilissimum, incitamento sit ceteris. 
Nobis gratissimum est praeclaram operam tuam pro Christo et Ecclesia 
impensam, excellens ingenium exquisitamque doctrinam, in obsequium 
veritatis collata contra erroris astutiam, publica laude honestare. Cae- 
lestis autem pignus mercedis, eademque excitatrix ad continuanda prae- 
lia Domini, sit Apostolica Benedictio, quam tibi, dilecte Fili, paterno 
animo effusoque impertimus. 
Datum Romae, apud Sanctum Petrum die xv mensis Septembris, 
anno mpccccx, Pontificatus Nostri octavo. 
PIUS PP. X. 


SACRA CONGREGATIO CONSISTORIALIS 


I. 


DECLARATIONES CIRCA MOTUM PROPRIUM « SACRORUM ANTISTITUM ». 


Propositis ad hance Sacram Congregationem quae sequuntur dubiis 
circa Motum proprium Sacrorum Antistitum, datum die prima mensis huius: 

I. An praeceptum quod nemo theologiae laurea sit donandus, nisi 
prius in philosophicis disciplinis lauream obtinuerit, vel saltem de cur- 
riculo in philosophia scholastica absoluto certum praebuerit testimo- 
nium, stricte sit observandum ? 

II. An praescriptio Consilium vigilantiae altero quoque mense con- 
gregandi sit item stricte intelligenda? 

III. An tamen ii, qui Consilium vigilantiae constituunt, si longe 
distent a civitate episcopali et legitime impediti sint ab interveniendo, 
possint, adducta causa impedimenti, scripto transmittere relationem suam ? 

IV. An prohibitio alumnis in seminariis et ecclesiasticis collegiis 
facta legendi diaria quaevis et commentaria quantumvis optima etiam 
ad iuvenes regulares in monasteriis et in congregationibus studiis ope- 
ram dantes extendatur? 

V. An quotannis doctores in seminariis teneantur textum, quem 

sibi quisque in docendo proposuerit, vel tractandas quaestiones, sive 
theses, Episcopis exhibere, et ineunte anno iusiurandum dare? 

VI. An idem quotannis praestare debeant suis moderatoribus do- 
ctores seu lectores in ordinibus religiosis ante auspicandas praele- 
ctiones ? 

VII. An ad iusiurandum praestandum teneantur confessarii et sacri 
concionatores iamdudum adprobati, et parochi, beneficiarii atque canonici 
in possessione beneficii, nec non officiales omnes in curiis episcopalibus 
et romanis congregationibus vel tribunalibus, religiosarumque familiarum 
et congregationum moderatores, qui in praesenti sunt in officio? 

VIII. An in casibus particularibus, data iusta causa, Episcopi et 
Moderatores ordinum et congregationum religiosarum delegare possint 
ad recipiendum iuramentum sacerdotem aliquem sive saecularem sive 
regularem in aliqua dignitate vel officio constitutum? 

IX. An ad Sanctum Officium sint deferendi non solum qui iusiu- 
randum violaverint, sed etiam qui iurisiurandi formulam subscribere 
renuerint? 

X. An Episcopi et Moderatores regularium possint commenda- 
tionis litteras absque nota concedere suis subditis, qui alicubi a prae- 
dicatione fuerint prohibiti? 

XI. An invitari possint sacri oratores, qui in aliquo loco ab Epi- 
scopis fuerint improbati ? 

SSmus Dominus Noster in audientia die 24 huius mensis Emo Car- 
dinali Secretario Sacrae Congregationis Consistorialis concessa respon- 
dendum mandavit: 

Ad I, Il, II, IV, V, VI, VII, VIII et IX affirmative; - ad X et XI 
negative. 

Iussit porro omnes vocatos iuriiurando obligari infra diem 31 de- 
cembris huius anni. 

Quoad VII vero dubium SSmus benigne indulsit, ut in locis a resi- 
dentia Episcopi dissitis parochi, confessarii et doctores formulam iuris- 
iurandi ad eosdem missam et praecognitam vel una simul cum vicariis 
foraneis vel etiam quisque singillatim proprio nomine signent, itemque 
beneficiarii in collegiatis ecclesiis, nec non religiosi in conventibus cum 
eorumdem Superioribus. 

Datum Romae, ex aedibus Sacrae Congregationis Consistorialis, die 
25 septembris 1910. 


C. Carp. De Lar, Secretarius. 


L. S. 


Scipio Tecchi, Adsessor. 

Il. 
NOMINATIONES EPISCOPORUM. 


SSmus D. N. Pius PP. X, decreto Sacrae Congregationis Consisto- 
rialis elegit: 

23 septembris 1910. — R. P. D. Angelum Hyacinthum Scapardini, 
mutato titulo Antiocheno iam eidem adsignato, in archiepiscopum titu- 


laris ecclesiae Damascenae. 
Mandavit autem idem SSimus Dominus ut hac de re Litterae Apo- 


stolicae sub plumbo ad tramitem iuris expediantur. 


S: CONGREGATIO RITUUM 


LUCEN. 


DECRETUM BEATIFICATIONIS ET CANONIZATIONIS VEN. SERVI DEI IOSEPHI A 
CARABANTES, SACERDOTIS PROFESSI, ORDINIS MINORUM S. FRANCISCI 
CAPUCCINORUM ET MISSIONARII. 


Inter tot et varia certamina atque internas externasque calamita- 
tes quae nos undique premunt, animus erigitur ac recreatur in memo- 
riam revocando illustres sanctitate ac virtute viros, aeque de civili et 
christiana societate benemeritos. His haud immerito accensetur Iose- 
phus a Carabantes, sacerdos professus seraphicae capulatorum familiae, 
qui tam Hispaniam quam Americam meridionalem integerrimae vitae 
fama, assidua verbi Dei praedicationis sacrisque expeditionibus, insignis 
missionarius, perlustrasse perhibetur, fructus referens conversionis et 
- sanctificationis uberrimos. In oppido Carabantes veteris Castellae ex 
parentibus pietate ac genere claris Bartholomaeo Valasquez et Ana- 
stasia de Frensueda ortus est Josephus, die 27 Iunii an. 1628. Mox 
pater morte praeripitur et mater vidua, quibusdam signis ac superna 
spe et consolatione sustentata, primaevam suscipit institutionem infan- 
tis qui eius curae ac sollicitudini congruenter respondet pius, obediens 
et ad caelestia inclinatus. Hisce laeta exordiis, solidiore doctrinae cibo 
puerum agere sciens, eum mittit in oppidum Deza ut hospes amitae sub 
idoneo praeceptore litterarum rudimentis imbuatur. Quum losephus 
adolesceret, ipsius matris iussu, Soriam urbem petit, ubi humanioribus 
litteris dans operam in iis quoque proficit quae divina sapiunt et ter- 

rena despiciunt. Solitaria enim sibi eligit loca, eremitarum more, ut, ab 
hominum conversione segregatus, Dei famulatui mente et corde liberius 
vacet. Verum, inopinato Ioannis fratris obitu, in patriam revocatur; et 
divinae voluntati adhaerere reputans, clericali militiae se adscribit, 
atque tonsuram et ordines minores recipit. Deinceps Caesaraugustam 
se confert ad studia prosequenda; sed paucos post dies quodam animi 
moerore perculsus, quasi praenuntio proximi luctus, in patriam redit. 
Illic genitricem lethali morbo correptam ac morientem invenit, eique 
aegrotanti ac defunctae omnia iustitiae ac pietatis officia praestat filius 
amantissimus. Qui Soriam regredi statuit ubi humaniores disciplinas 
iam initas feliciter absolvit. Interim de perfectioris vitae statu, prouti 
iamdiu cogitaverat, cum probatis doctisque viris ac praecipue cum 
Deo, assidua oratione interposita, impensius agit. Dum Ipse propensior 
esset ad humilem capulatorum ordinem eligendum, atque hic ordo ex 
altera parte nimis rigidus ob tenuem Eius valetudinem existimaretur, 
attamen quasi divinitus actus, Servus Dei, huius Ordinis praelatis sup- 
plices porrigit preces, ut religionem cooptaretur. Voti compos effectus, 
in tyronem exceptus est die 10 Octobris 1645. Interim multiplex morbus 
et phtysis et tumoris in femore tyrunculum vexare coepit et ab inita 
via deterrere. Verum precibus exoratus clementissimus Deus optimo 
iuveni adest propitius, et ab omnibus malis eum sospitem incolumem- 
que servat. Tyrocinio vix exacto, Josephus die 11 Octobris an. 1646 in 
Franciscali coenobio Caesaraugustano solemnia vota nuncupavit, Phi- 
losophicis ac theologicis scientiis iam instructus, iuxta morem Ordinis 
qui in suis alumnis sensus inanis gloriae deprimere aliosque christianae 
humilitatis fovere studet, ad humile destinatur officium, nempe ad ostii 
custodiam quae fuit illi veluti gradus ad ascensum et praeparatio ad 
sacerdotii dignitatem qua insignitus fuit an. 1652, die 21 Septembris ab 
Episcopo Albarracensi. Paulo post, instante Apostolo Legato ad Iberos 
et consentiente ministro provinciae franciscanae, Iosephus cum sociis, 
Caesaraugusta relicta, Matritim proficiscitur, ubi ab ipsomet Legato 
benedictionem et missionem ad americanas regiones meridionales pro 
fide catholica tuenda ac propaganda accipit, cum Apostolica delegatione 
opportune adhibenda. Novi missionarii, dum in Archidioecesi Tolosana 
expectant occasionem navigandi propitiam, primaevos fructus ministerii 
percipiunt; dein iter maritimum aggressi post diuturnam navigationem 
Cumanum portum tenent. Illic statim, Iosepho praeside, missioni ma- 
nus apposuerunt, neque solum Cumanae civitati, sed et proximis urbi- 
bus et oppidis evangelium pacis annuntiarunt, seminantes ulique in 
lacrymis et in laboribus, sed metentes etiam in gaudio et exultatione, por- 

tantes manipulos suos. Insuper consules provinciae, de fructu missionis 
laetantes, edixerunt rogandum esse Dominum messis, ut alios operarios 
mitteret in messem suam; simulquc missionarios laudibus extulerunt 
per litteras ad Regem Catholicum Philippum IV quem exorarunt, ut 
primis missionariis et alios eiusdem coetus adiungi curaret. Neque spes 
fefellit. Nam missis ex Iberia novis subsidiis, auctoque virorum aposto- 
licorum agmine, impensiori studio et latiori extensione sacrae expedi- 
tiones resumptae sunt. Caracas primum, deinde Valentina nova, Segovia 
nova, Barcinonia nova aliaeque permultae civitates et oppida missio- 
nariis patuerunt, tanquam magnus campus antea incultus et post Evan- 
gelii praedicationem bene cultus ac Deo adiuvante fructuosus. losephus 
autem speciali modo Caraibum conversionem veluti suam provinciam, 
satis arduam, adlegit. Isti enim immanissimi quum essent et ex humana 
carne et sanguine, cibum et potum sumere assueti, Dei Famulum vix 
obvium viderunt, statim ceperunt et, iuxta morem, destinarunt ad novas 
epulas serius parandas. Verum brevi incredibili prorsus eventu, divina 
iuvante gratia factum est, ut barbari illi ad Eius genua provoluti tan- 
quam hominem liberum et divini numinis nuncium illum habuerint et 
adoraverint. Inde facilior labor, facilior accessus! Ipse cum suis linguam 
eorumn didicit, christianam cathechesim, devotas preces, piasque laudes 
cum concentu neophytos docuit et baptismo regeneravit. Inter hos men- 
tione dignus est quidam regulus crudelissimus, Ocapra nomine, qui 
gravi morbo affectus et ad extrema redactus, zelo ac ministerio Servi 
Dei ad Christi Fidem conversus est. Missio prospere incedebat, favente 
etiam Mazpato principe ac ipso Rege, quum repente tempestas oritur 
adversus losephum eiusque socius. Perfidi ac maligni daemonis invidia 
et suggestione, accusantur missionarii veluti sanctae religionis transfu- 
gae. Dei famulus Matritim petere cogitur ubi apud Pontificis Legatum 
missionariorum fidelitatem et constantiam probat et sceleratorum periuria 
et calumnias refutat, veniam etiam adprecatus ab ipso Legato pro calu- 
mniatoribus. Redeuntem victoriae ac pacis nuncium socii gaudio magno 
exceperunt, atque omnes alacriter ad sacrum ministerium se devoverunt 
qui etiam, Deo opitulante ac suffragante Deipara Virgine, a pluribus 
et imminentibus periculis, tum in mari, tum in continenti, liberati sunt. 
Caraibes autem lIosephum, veluti oves, secuti, non solum religionem 
catholicam, sed etiam catholici regis ditionem amplexati sunt; pace et 
concordia inter nationem caraibam et hispanam sancita et conclamata. 
Quin imo illius gentis ac finitimorum populorum principes recens ad 
fidem conversi ipsum losephum legatum delegerunt ut tam coram 
Rege catholico quam coram Summo Pontifice fidelitatis et religionis 

sacramentum emitteret. Hinc, conscensa navi, Americana littora lin- 
quens in Europam revertitur Dei famulus; qui Cadicem, Hispalim ac 
Valentiam successive tenet et Labronem in Italia appulsus inde pede- 
stri itinere Romam ingreditur. A Romano Pontifice Alexandro VII beni- 
gne exceptus, Patribus purpuratis adstantibus sermonem habuit de 
novis gentibus in Christi ovile cooptatis. Mox ipsarum servitutis fidei- 
que sacramentum ad pedes Beatissimi Patris obtulit, de mandato et 
nomine respectivorum Principum obsignatum nempe Dominici e natione 
Azagua, Gasparis e natione Iapias, Macarii e natione Cores, Stephani e 
natione Chayma et Christophori e natione Caraiba. Pontificis benevo- 
lentia et laudibus cohonestatus et Apostolica benedictione communitus, 
Romam illico relinquens, Hispaniam versus marino itinere proficiscitur. 
Mens erat Servi Dei statim ad suos neophytos et conversos filios trans 
Oceanum advolare, sed aliud erat divinae sapientiae consilium. Quod 
ostensum est per petitionem Episcopi Malacitani spiritualibus necessi- 
tatibus suae dioeceseos succurrere volentis et consensum ac iussum 
ministri provincialis capulatorum. Hoc satis innuere licet, quod Iose- 
phus ipse Antonae marchioni de foecundis missionis malacitanae fructi- 
bus scribens, eiusmodi expeditiones maxime commendavit, exhortans 
ut per totam Hispaniam promoverentur. Hinc nil mirum si eidem Servo 
Dei eiusque sodalibus aliae similes missiones concreditae fuerint, quas 
per plures annos ad ultimam usque senectutem singulari sedulitate 
atque uberrimo fructu rite explevit per totam Iberiam, praesertim per 
Galloeciam provinciam, unde Galloeciae Apostolus appellari meruit. 
Quum autem amore erga Deum et divina mysteria aestuaret, peculiari 
pietatis affectu in SSmum Eucharistiae Sacramentum, necnon in Dei- 
param Virginem Immaculatam ferebatur, unde frequentiam ad templum 
et ad sacram sinaxim et quotidianam marialis Rosarii recitationem sum- 
mopere inculcabat. In proximos suam effundebat charitatem praesertim 
pauperes, infirmos ac in carcere detentos, corpus simul ac animam sub- 
levando, sicuti etiam defunctos in expiatorio igne cruciatos precibus 
bonisque operibus per se et per alios adiuvare curabat. Itaque Iosephus 
hisce aliisque donis ac virtutibus ornatus, iam coelo maturus, laboribus, 
senio morbisque afflictus praecipue febris et podagrae, in iis properantis 
mortis signa et monita recognovit et habuit. Hinc Deo mente et corde 
intentus, morbis infra maiorem Hebdomadam ingravescentibus, post- 
quam, sacra exomologesi peracta, Christi viaticum et extremam unctio- 
nem devotissime recepisset, illucescente Paschatis die cum ipso Christo 
gloriose resurgente, e terreno exilio ad caelestem patriam migravit. Mon- 
tifortis in urbe, die undecima Aprilis anno 1694. Ad invisendas Servi 

Dei exuvias devoti cives ex omni ordine confluxerunt, certantes sibi ali- 
quid arripere ex vestibus in memoriam et venerationem. In ecclesiam 
carmelitidum sororum eaedem exuviae deinceps illatae atque expositae, 
solemnibus exequiis honoratae sunt, subsequentibus aliis funeribus intra 
mensem et habitis duabus orationibus in laudem defuncti etiam praelo 
vulgatis. Exorta quaestione de loco sepulturae ac, per coeleste iridis 
signum, unanimi consensione resoluta, corpus Servi Dei in ecclesia franci- 
scali Sanctae Clarae rite tumulatum fuit. Sanctitatis vero fama quam Iose- 
phus in vita et post obitum sibi adepwus fuerat, in dies perseverans et 
ad haec usque tempora magis clara invaluit. Quare in ecclesiastica Curia 
Lucensi Processus Ordinarius Informativus super eadem fama confe- 
ctus, Romam ad Sacram Rituum Congregationem transmissus fuit. Quum 
vero, peracta revisione scriptorum ipsius Servi Dei, nihil obstaret quo- 
minus ad ulteriora procedi posset, instante Rio Diio Mauro Bernardo 
Nardi, Episcopo tit. Thebano et Ordinis Minorum Capuccinorum Postu. 
latore generali, atque attentis litteris postulatoriis quorundam Emorum 
S. R. E. Cardinalium, plurium Rmorum Sacrorum Antistitum aliorum- 
que virorum civili vel ecclesiastica dignitate praestantium, Emus et Rius 
Dihus Cardinalis Dominicus Ferrata huius Causae Ponens seu Relator, 
in Ordinariis Sacrorum Rituum Congregationis Comitiis, subsignata die, 
ad Vaticanum coadunatis sequens dubium discutiendum proposuit: « An 
sit signanda Commissio Introductionis Causae in casu et ad effectum de 
quo agitur? » Et Emi ac Rmi Patres sacris tuendis Ritibus praepositi, 
post relationem eiusdem Emi Ponentis, audito etiam voce et scripto 
R. P. D. Alexandro Verde, Sanctae Fidei Promotore, omnibus sedulo 
discussis ac perpensis rescribendum censuerunt: « Signandam esse com- 
missionem et supplicandum Sanctissimo ». Die 16 Augusti 1910. 

Facta postmodum de his Sanctissimo Domino Nostro Pio Papae X 
per infrascriptum Cardinalem Sacrae Rituum Congregationi Praefectum 
relatione, Sanctitas Sua Rescriptum eiusdem Sacri Consilii ratum habens, 
Commissionem Introductionis Causae Ven. Servi Dei Iosephi a Cara- 
bantes, sacerdotis professi Ordinis Minorum S. Francisci Capuccino- 
rum et Missionarii propria manu signare dignata est, die 24 eisdem 
mense et anno. 


Fr. S. Carp. MartINELLI, Praefectus. 


L. S. 
+ Petrus La Fontaine, Ep. Charystien., Secretarius. 

SACRA ROMANA ROTA 


I. 
COLONIEN. - MONASTERIEN. 


SUSPENSIONIS A DIVINIS AC IURISDICTIONIS. 


Pio PP. X feliciter regnante, Pontificatus Dominationis suae anno 
septimo, RR. PP. DD. Francisus Heiner, Ponens, Ioannes Prior et Aloy- 
sius Sincero, Auditores de Turno, in causa Colonien.-Monasterien. inter 
Officialatum Colonien., recurrentem adversus sententiam Curiae Monaste- 
riensis, et sacerdotem Iosephum Schmelcher, interveniente ac disceptante 
in causa Promotore iustitiae sequeniem definitivam tulerunt sententiam, die 
23 Maiti 1910. 


Iosephus Schmelcher, parochus emeritus Archidioecesis Colonien- 
sis, quum per litteras, sub die 25 mensis Novembris anni 1905 datas, 
certior factus fuisset Ei@um Dfitum Archiepiscopum Coloniensis Archi- 
dioecesis contra ipsum causam disciplinarem introduci mandasse, trinae 
citationi rite factae non obtemperavit. 

Quapropter sacerdote Schmelcher per sententiain interlocutoriam 
contumace declarato, processus ad exitum adducius est, et per senten- 
tiam definitivam praedictus sacerdos condemnatus est. 

Contra hane sententiam sacerdos Schmelcher querelam nullitatis 
interposuit apud Episcopum Monasteriensem, tamquam Iudicem secun- 
dae instantiae a Sancta Sede Apostolica delegatum. Episcopus Monaste- 
riensis querelam nullitatis reiecit; at de merito causae simul iudicans, 
poenam statutam a Curia Coloniensi immutavit eiusque rigorem tem- 
peravit. 

Verum Officialatus Curiae Coloniensis, ut ipsius verbis fere utamur, 
quum opinatus esset Iudicem Superiorem Ecclesiasticum, si condemnatus 
solummodo de nullitate processus conqueritur, praesertim si propter con- 
tumaciam appellare nequit, nil aliud facere posse, quam ut processum 
ab inferiore ludice instructum examinet et si iuste iudicatum fuerit, 
sententiam priorem confirmet, sin vero minus, causam ad priorem iudicem 
remittat, ut defectus corrigat, his potissimum causis commotus, Revihum 
Diitum Episcopum Monasteriensem rogavit ut sententiam suam refor- 
maret, et, reiecta querela nullitatis a sacerdote Schmelcher interposita, 
priorem sententiam confirmaret. 

Episcopus vero Monasteriensis rescripsit iurisdictionem a Sancta 
Sede sibi delegatam, causa iudicata, expirasse, ita ut sententiam iam 
latam reformare non posset. Idque rite et iuste factum est, non qui- 
dem definite tantum ob causam allatam, nam delegata iurisdictio non 
circumscribebatur ad limites illius causae, querelaeque nullitatis in ea 
cognoscendae; sed potissimum quia nec ludex primae instantiae, post 
sententiam a se datam, potest, qua iudex se iterum immiscere in 
processu et in sententia secundae instantiae, neque Iudex secundae 
instantiae sententiam a se iam datam potest ipse iterum, regulariter, 
reformare. 

Quapropter Officialatus Coloniensis Summo Pontifici dubia sequen- 
tia proposuit solvenda, quatenus Eiusdem auctoritate et sapientissimo 
iudicio totum negotium terminaretur: dubia autem haec fuere: 

1.° Num iudici secundae instantiae, reiecta ab eodem querela 
nullitatis contra sententiam inferioris iudicis, sententiam primae instan- 
tiae immutare liceat eo in casu, quo condemnatus propter suam con- 
tumaciam legitime declaratam appellationis gratia privatur? et quate- 
nus negative ; 

2° Num querela nullitatis reiecta a superiore Iudice, sententia 
inferioris Iudicis statim vim suam obtineat? et quatenus affirmative ; 

3.° Nuin Officialatui Coloniensi in casu proposito fas sit senten- 
tiam suam die 5 mensis Decembris 1906 contra sacerdotem Schmel- 
cher latam executioni mandare, non interposita auctoritate Revmi Iudi- 
cis superioris ? 

At Summus Pontifex totam controversiam Colonien. Suspensio- 
nis a divinis ac iurisdictionis inter Emum Archiepiscopum Colonien. 
et sacerdotem Schmelcher et Episcopum Monasterien. huic sacro Or- 
dini devolvit, annuens: « ut causa committetur Tribunali S. Rotae 
« Romanae pro iudicio definitivo, cum omnibus facultatibus necessa- 
«iis et opportunis, etiam excutiendi testes, et exquirendi documenta, 
« et potestate subdelegandi Curias dioecesanas, aliaque omnia peragendi, 
« quae necessaria sint ad controversiam definiendam », Idque sapien- 
tissimo sane consilio factum est; de iis sententiis enim S. R. Rota 
iuxta Legem propriam competens est ad iudicandum tum de forma, 
tum de merito, et ceterum ex ipso suo veteri et glorioso stylo, Rota, 
ut docet Coccino in sua magistrali decisione 474, part. 2, tom. 1 Re- 
centior., a. n. 8: « numquam exsequitur sententias aliorum Tribunalium 
« nisi gustato de earum iustitia. Pute, decisio 40, lib. 1; Chissan, deci- 
« sio 179 et est notorium et tritum in Rota ». 

Commissa autem causa S. R. Rotae, die assignata pro concorda- 

tione dubiorum sac. Schmelcher non comparuit nec per procuratorem, 
nam is mandato accepto iam renuntiaverat, nec per se; at per litteras, 
sub diebus 25 et 28 Ianuarii datas, excusationem absentiae dedit, et 
dubia proposuit, vel saltem se paratum exhibuit ad ea proponenda. 
Dubia autem meritum quoque causae eattingebant, haecque erant: 

1.° An sententia secundae instantiae Monasterien. die 1 Maii 1908 
ss. canonibus sit consentanea, et quatenus negative; 

2° An poena ab hac instantia inflicta, sustineri possit in casu. 

Comparente igitur tantum Promotore [ustitiae coram Diio Ponente, 
dubiis ab Officialatu Coloniensi propositis in unum contractis, ad instan- 
tiam Promotoris Iustitiae sequens dubium mandatum est disputari: An 
constet de illegitimitate reformationis sententiae Colonien. inductae per 
sententiam Revihae Curiae Monasterien. die 1* Mensis Maii 1908, ita ut 
sententia Colonien. possit demandari exsecutioni in casu. 

Quum vero istud dubium, ut per se patet, praecluderet omnino 
Iudici viam ad iudicandam causam de merito et ad dignoscendum num 
sententia secundae instantiae nimis, quam quod par est, extenuasset 
poenam statutam a Iudice primae instantiae, RR. PP. Auditores de 
Turno in die propositionis causae responderunt dubium esse reforman- 
dum in hoc sensu: An sive quoad legitimitatem, sive quoad mensuram 
poenae sustineri possit sententia Curiae Monasteriensis, in casu. Inte- 
rim vero causam differendam esse, idque notificandum, ut nimirum ii, 
quorum intererat, suas observationes et deductiones possent, ut res 
loquitur ipsa, huic iudici exhibere. 

Verum Promotor Iustitiae renuit, et postulavit ut dubio proposito 
haud mutato daretur responsio. Si, ut censeo, aiebat ipse, affirmative 
respondeatur, confirmabitur sententia Colonien.; si negative, confirma- 
bitur sententia Monasterien. 

Dubio igitur respondendum fuit, prout proponabatur. Quod ad 
dubium haec sunt observanda. 

Factum quod spectat. — Sacerdos Ioseph Schmelcher, parochus 
loci vulgo Thenhoven. die 26 mensis Martii 1903 nominatus, parochiam 
cum licentia vel ex consilio Archiepiscopi Coloniensis resignavit. Post 
factam renunciationem recurrit ad S. Sedem, affirmans se iniuste coa- 
ctum fuisse ad renunciandum suae parochiae. S. Congregatio EE. et RR. 
die 19 mensis Iulii 1905 responsum dedit: Recursus reponatur, et ad 
mentem: mens est quod Archiepiscopus curet providere alio modo 
sustentationi sacerdotis Schmelcher eumdemque, si ita in Domino expe- 
dire iudicaverit, titulo parochi emeriti in folio ecclesiastico decorare, 


750 Acta Apostolicae Sedis. - Commentarium Officiale. 


idque notificetur eidem Archiepiscopo per epistolam, quae quidem ab 
Archiepiscopo peracta fuere. 

At quum sac. Schmelcher « ab advocato suo romano de recursu ad 
S. Congregationem EE. et RR. die 4 mensis Februarii 1905 habito, resolu- 
tionem eiusdem S. Congregationis non in forma authentica, sed ut putavit, 
ipsi favorabilem acceperit » ipse, ut scribebat Archiepiscopus Colonien. ad 
S. Congregationem EE. et RR., tam scripto quam oretenus de nuntio ipsi 
Roma misso gloriatus addereque ausus est ipsum de Archiepiscopo eiusque 
Vic. Generali victoriam gloriosam reportasse, Archiepiscopoque a S. Con- 
gregatione iniunctum fuisse, ut ipsi sive beneficium, sive canonicatum, 
sive pargchiam conferret. Talibus autem obtrectationibus, id quod 
plurimum deplorandum erat, et auctoritas Archiepiscopi summopere 
laedebatur, et in parochia Thenhoven. post parochi Schmelcher resi- 
gnationem vixdum paulisper ad pacem revocata, discordiae acerbissimae 
denuo concitatae sunt, ita ut parochum Schmelcher ea de re in ius 
vocare prorsus coactus Archiepiscopus sibi visus sit. 

Per litteras autem diei 25 Novembris 1905 sac. Schmelcher certior 
factus est Emum Dfium Archiepiscopum Coloniensem contra ipsum 
causam disciplinarem introduci mandasse. 

Porro sac. Schmelcher citatus fuit ad comparendum coram Iudice 
Instructore Doct. Vogt, quae citatio accepta fuit die 14 Februarii a 
Schmelcher. 

Verum sacerdos Schmelcher in supplici libello, quem Summo Pon- 
tifici misit sub die 27 Febr. 1907 affirmat se postquam de hac inquisitione 
‘judiciali certum nuntium accepisset, suam citationem non expectasse, 
sed statim die 22 Ian. et die 23 Febr. 1906 ad Emum epistolas direxisse, 
in quibus officialatus competentiam et processus validitatem negaverat, 
duabus rationibus innixus, quarum altera - quae hac in re probe est 
pensanda, quippe quae gravem suspicionem in aliquem ex iudicibus 
induceret - erat quia « agebatur de dictis, quae contra Ordinarii et quo- 
« rumdam Superiorum “ personas ” dirigi affirmabantur..... hae personae 
« vel procuratoris fiscalis, vel iudicis (v. g. Vicarius Generalis) officiis 
« fungebantur ». 

« Quamvis iterum - prosequitur ipse -, iterumque has rationes 
proposuissem, officialatus de iis sententiam numquam dixit, ita ut stu- 
diose impeditus sim, quominus appellare possem ». 

« Per se patet, - concludit - quod citationes coram Iudice inquisi- 
tore me sistendi iure merito neglexi. Nam si in iis obtemperassem, 
competentiam affirmassem , et competentiae negatio tamquam frivola 
esset declarata ». 

Deinde vero idem sacerdos Schmelcher a promotore fiscali fuit 
accusatus die 7 Maii 1906, quod: 

a) iniurias intulerit Episcopo et Curiae Episcopali, necnon reve- 
rentiam et obedientiam, quam in ordinatione sacerdotali promiserat, 
graviter laeserit; 

b) iniurias quoque intulerit parocho Stoffels in Thenhoven. ; 

c) alios quoque instigaverit ut obedientiam Superioribus Eccle- 
siasticis debitam renuerent; 

d) pacem in parochia Thenhoven. perturbaverit. 

Hic libellus accusatorius sacerdoti Schmelcher fuit traditus, una 
cum citatione comparendi coram Iudice Instructore. Non comparente 
dicto sacerdote, eidem alia citatio et quidem perentoria die 13 Julii 1906 
intimata fuit. 

Citationes, scribit iterum sacerdos Schmelcher in citatis litteris, 
coram Iudice Inquisitore me apparere iubentes etiam hac occasione 
neglexi. Nam: 

1.° Officialatus competentia, praesertim quoad primam accusationem, 
erat neganda; ...... 

2.° omnes iuris formalitates a iudice inqguisitore et ab Officialatu 
et a procuratore fiscali studiose sunt omissae, quamquam semper, data 
occasione, eos de iis certiores feci. (Cfr. Acta: Epistolae d. d. 7, 11, 14, 
22, 26, Mens. Maii; 15, 25, m. Iunii; 2, 3, 19, m. Iulii 1906 etc.). 

Interim vero die 22 mensis Iunii 1906 per sententiam interlocuto- 
riam exceptio, ab accusato contra competentiam Officialatus interposita, 
reiecta fuit. Accusatus autem ut docet ipsa sententia primae instantiae, 
ab hac sententia interlocutoria non appellavit. 

Num vero in hac vel in alia sententia interlocutoria ipsorum iudi- 
cum, vel per aliquod arbitrorum iudicium, iudicatum fuerit de illa 
ratione incompetentiae deducta ex eo quod in causa agebatur de dictis 
seu iniuriis quoque in Vicarium Generalem, isque unus ex iudicibus 
erat, ex allatis in causa non constat. Nam haec ratio incompetentiae 
refundebatur in recusationem iudicis suspecti. Iamvero quum Officiala- 
tus Coloniensis hac in causa, ut docet ipsa sententia definitiva, ab 
omnibus subsignata, Collegium constitueret et procederet collegialiter, 
de hac ratione, prout infra explicandum erit, videre non poterat. De 
iudicio vero arbitrorum nullum, quod apparet, vestigium. Ceterum supra 
vidimus sac. Schmelcher conqueri quod de iis, seu de hac ratione, Offi- 
cialatus numquam sententiam dixerit. 

Quum post hanc sententiam interlocutoriam Officialatus Colonien- 
sis, ut affirmat sac. Schmelcher in citatis litteris Summo Poutificis datis, 

per tres menses continuos nil faceret..... ut tandem laboris finis adesset 
et sententia Officialatus aliqua lucem veniret, die 12 Octobris 1906 duo 
interlocutoria, ita loquitur ipse, sac. Schmelcher ad Officialatum misit: 
1.° de eo quod procurator fiscalis esset suspectus; et 2.° de eo quod 
unus iudicum, nempe Revmus Dfius Vicarius Generalis esset inhabilis, 
sibi « persuasus fore ut nunc, quando ipsorum Superiorum agendi mo- 
« dus secundum ss. canones diiudicaretur, certissime ab Officialatu sen- 
« tentia diceretur ». 

lamvero in sessione Officialatus diei 29 mensis Octobris 1906 accu- 
satus contumax declaratus fuit. At simul defensor legitime ei deputatus 
est, professor Seminarii Archiepiscopalis Berrenrath, iste vero defensio- 
nem uberiorem in scriptis ad acta dedit. Item per sententiam interlo- 
cutoriam eiusdem diei 29 mensis Octobris, exceptio declinatoria, ab 
eodem sac. Schmelcher facta contra personam canonici capitularis Dis- 
terwald, promotoris fiscalis munere fungentis, et contra personam Vicarii 
Generalis Dott. Kreutzwald, consiliarii Officialatus, fuit reiecta, quia pro- 
motor fiscalis recusari nequit et altera exceptio tamquam frivola, ut 
docet sententia interlocutoria, reputanda est. 

Appellavit sac. Schmelcher tum contra sententiam interlocutoriam, 
qua contumax declaratus fuit, ut affirmat in sua defensione, tum contra 
sententiam, qua sua exceptio illa reiecta fuit, et apostolos, ut coniicere’ 
licet ex sententia secundae instantiae, postulavit. Quin imo ipse affirmat 
se appellasse de tota inquisitione iudiciali, et iam recursum quemdam 
fecerat ad Summum Pontificem, die 27 Ianuarii 1906, seu, lite pendente, 
in prima instantia. 

Appellatio vero ab accusato contra sententiam, qua sua exceptio 
reiecta fuit, interposita die 31 mensis Octobris 1906 reiecta fuit ab Offi- 
cialatu Coloniensi, quia sac. Schmelcher tamquam contumax appellare 
non poterat, nec a sententia mere interlocutoria vim definitivae non 
habente appellare licet. 

Interim processus ad finem deductus fuit atque in sententia defi- 
nitiva die 5 mensis Decembris 1906 data, quum iudices consideraverint 
in merito: 

« @) ex actis iudicialiter congestis certo constare, accusatum iniu- 
riarum Archiepiscopo et Curiae Archiepiscopali illatarum necnon quavis 
violationis reverentiae debitae identidem esse reum, praesertim in suis 
litteris 19 mensis Novembris 1905 ad Archiepiscopum datis, praeterea 
quoque in litteris, quaas mense Augusto ineunte anni elapsi (1905) ad 
loannem Koellen in Thenhoven. scripserat, de quibus ex testimonio 
duorum testium fide dignorum, qui eas inspexerunt et legerunt, satis 

constat, deinde in aliis quoque litteris, quae iam in forma sua exteriori 
contemptionem receptoris prae se ferunt; 

b) accusatum inobedientiae esse reum, quia neglexit vel recusavit 
ad quaestiones a Vicario Generali ipsi propositas respondere, nec cita- 
tioni Officialatus die 7 mensis Maii, nec citationi die 13 mensis lulii 
huius anni (1906) peremptoriae ipsi factae comparandi coram Iudice 
Instructore obtemperavit ; 

c) accusatum quoque esse reum iniuriae illatae sacerdoti Stoffels, 
qui ab Archiepiscopo parochus in Thenhoven. institutus est, per lit- 
teras die 6 mensis [anuarii ad eum missas necnon per litteras, quas 
die 26 mensis Januarii huius anni ad Archiepiscopum dabat, praeterea 
quoque eumdem vehementer esse suspectum quod auctor sit litterarum 
iniuriosarum, quas soror sua Agnes in forma circularium contra paro- 
chum Stoffels scripsit; 

d) accusatum quoque per suas litteras Iohanni Koellen mense Au- 
gusti anni 1905 datas, quae in parochia Thenhoven. divulgabantur , 
pacem et tranquillitatem, quae post recessum accusati ex dicta parochia 
redire coeperunt, perturbare tentasse et, sicut notorium est, revera gra- 
viter perturbasse ; 

e) accusatum quoque suspectum esse videri, quod Iohannem Koel- 
len supradictum instigaverit, ut citationi Officialatus Archiepiscopalis 
comparendi coram eodem et deponendi in causa disciplinari pertina- 
citer restiterit; 

f) in favorem tamen accusati posse produci, quod ab advocato 
suo romano de recursu ad S. Congr. EE. et RR. die 4 mensis Februa- 
rii 1905 habito resolutionem eiusdem S. Congr. non in forma authen- 
tica, sed ut putaverit, ipsi favorabilem acceperit, accusatum autem per 
litteras Vicarii Generalis dié 1 mensis Septembris 1905 missas de asserta: 
resolutione ipsi communicata ancipitem fieri debuisse, et monitum fuisse 
ut respondendo ad dictas litteras dubium e medio tolleret, eum tamen 
hoc neglexisse ». 

Quibus omnibus perpensis et consideratis accusatus condemnatus 
fuit iuxta c. 2, de maioritate et obedientia, I, 33; c. 11, 12, 13, C. XI, 
qu. 3; can, 5, dist. 46; C. V, qu. 1, in suspensionem ab Ordine ad tem- 
pus unius mensis eidemque indictum est ut infra hoc tempus in aliquo 
monasterio ab Archiepiscopo approbando de delictis suis poenitentiam 
ageret. 

Contra hanc definitivam sententiam accusatus querelam nullitatis 
interposuit, die 17 mensis Decembris 1906, coram Episcopo Monaste- 
rien., tamquam lIudice Superiore secundae instantiae a S. Sede dele- 

gato, antequam fatalia appellationis, ut concludere licet (nam senten- 
tiam recepit die 11 Decembris) expiraverint. Episcopus Monasterien. 
querelam nullitatis reiecit, considerando nullum defectum substantialem 
in modo procedendi primae instantiae posse probari. 

Verum totam causam etiam quoad meritum tractavit et cognovit. 

Considerando enim: 

« 1° litteras ab accusato die 26 mensis Ianuarii 1906 ad Archie- 
piscopum datas esse quidem humanitatis expertes, ex iisdem tamen 
iniuriam a sacerdote Schmelcher parocho Stoffels cum voluntate illa- 
tam clare non posse probari, non magis quam ex aliis litteris, quas 
sacerdos Schmelcher die 6 mensis Ianuarii 1906 ad parochum Stoffels 
ipsum misit; 

2.° ex depositionibus testium item absque ulla declaratione pro- 
bari non posse, accusatum litteris mense Augusto 1905 ad Iohannem 
Koellen missis, pacem et tranquillitatem in parochia Thenhoven. gra- 
viter perturbasse ; 

3.° ex actis denique suspicionem fundatam, quod sacerdos Schmel- 
cher Iohannem Koellen instigaverit, ut citationi Officialatus comparendi 
coram eodem et deponendi in causa disciplinari pertinaciter restiterit, 
haud apperere; 

Considerando autem: 

4.° judicialiter constare accusatum iniuriarum Archiepiscopo suo et 
Curiae Archiepiscopali illatarum necnon gravis laesionis reverentiae 
debitae identidem esse reum praesertim per litteras, quas 19 mensis 
Novembris 1905 ad Archiepiscopum dabat, aliasque litteras, quas mense 
Augusto 1905 ad Iohannem Koellen in Thenhoven. dirigebat ; 

5.° vere esse probatum, accusatum pluribus in casibus superioribus 
suis ecclesiasticis obedientiam detrectavisse praesertim per rationem se 
habendi adversus litteras Vicarii Generalis diei 1 mensis Septembris 
1905 et monita exinde sequuta atque etiam adversus citationes saepius 
repetitas comparendi coram ludice Instructore ». 

Quibus omnibus perpensis et consideratis sententia condemnatoria 
a prima instantia eo modo corrigitur, ut accusatus condemnatur: iuxta 
cau. 5, dist. 46; c. 11, 14, C. XI, qu. 3; c. 2, X, 33; « 1, 3, C. V, 
quaest, 1: 

« 1.° ut ab Archiepiscopo petat, ut sibi ignoscat inobedientiam et 
irreverentiam contra ipsum et Curiam Archiepiscopalem commissam 
ipsique tamquam Ordinario suo de novo obedientiam et reverentiam 


promittat; 
2° ut per tempus quinque dierum exercitiis spiritualibus vacet, 

infra huius temporis spatium a missa celebranda abstineat et de exer- 
citiis peractis superioribus ecclesiasticis testimonium fide dignum exhi- 
beat ; 

3.° si vero ea, quae in num. 1 et 2 statuta sunt, infra triginta dies 
post adeptam notitiam huius sententiae non adimpleverit, ipso facto 
ab Ordine suspendatur, usque dum ipsi commissa expleverit ». 

Contra hanc sententiam Officialatus Coloniensis prius recursum 
fecit ad Episcopum Monasteriensem ut ipse sententiam suam refor- 
maret, et, reiecta querela nullitatis a sac. Schmelcher interposita, prio- 
rem sententiam confirmare dignaretur, dein autem decrevit die 11 
mensis lulii 1908 ut quaedam dubia proponerentur solvenda Summo 
Pontifici; et reapse Archiepiscopus Colonien. recursum habuit ad Sum- 
mum Pontificem die 13 Iulii, de quo recursu, supra diximus, causam 
remissam fuisse huic Sacro Ordini. 

Ius quod attinet: 

Duplici ex capite legitimitas reformationis sententiae Curiae Colo- 
niensis, inductae per sententiam Curiae Monasteriensis, impugnatur, tum 
ex eo quod sac. Schmelcher querelam nullitatis in secunda instantia 
tantum interposuerit, tum praesertim ex eo quod sac. Schmelcher , 
quia contumax, appellare non poterat. 

A) Quoad querelam nullitatis, primo quidem notum in iure est 
oppositionem nullitatis proponi posse per modum actionis (quo in casu, 
si proponatur principaliter et per se sola, communiter docetur, prae- 
scribi triginta annis ex 1. 3, C. de Praescript., 30 vel 40 an.) vel per 
modum exceptionis (quo in casu perpetua est iuxta iuris normam: quae 
temporalia ad agendum, perpetua sunt ad excipiendum); item vel prin- 
cipaliter proponi posse, et absque alio remedio, vel cumulatim cum appel- 
latione, nimirum sub disiunctione dicendo sententiam esse nullam, vel 
saltem iniustam. Pichler, Jus Can., Lib. IZ, Tit. XXVIII, Sc. 4. 

Nullitatem sententiae potest declarare ea officio ipse iudex, qui 
eam tulit; item pars ipsa potest pro nullitate instare. Non necessario 
coram Superiore proponenda est, absolute saltem, sed coram eodem 
iudice, attento iuris rigore, ut ait Bouix, De Iudiciis, IJ, p. 407, pro- 
poni potest, qui sententiam tulit, modo is fuerit ordinarius. Reiff., Ins 
Can., Lib. IT, 1it. XXVIII, n. 28; Pichler, ib.; Engel, Decret., Lib. II, 
Tit. XX VIII, n. 3, etc..... tem proponi potest, ut patet, coram Iudice Supe- 
riore. Immo iuxta plures « hodie, ob contrariam generalem consuetudinem, 
causa nullitatis sententiae a solo iudice appellationis iudicanda est » 
Bouix, De Iudiciis, II, pag. 410. Primo in casu non proponitur, saltem 
quoad praxim ex Bouix, cit. pag. 411, nisi querela nullitatis; in secundo 

casu querelans habet, ceteris paribus, ius proponendi quoque appel- 
lationem cumulatim et in via subsidiaria, ut aiunt, in hypothesi nempe 
quod querela nullitatis reiiciatur. 

Immo ceteris paribus et nisi expresse remedium appellationis 
exclusum fuerit, utrumque remedium censetur deductum conditio- 
naliter et disiunctive; idque tum - a) quia « in eo, quod plus sit, 
semper inest minus » ex l., In eo, quod plus 110, ff., de Reg. Iuris; et 
L., In toto 113, ff., eod., seu quia « plus semper in se continet, quod 
est minus » Reg., XXXV, in Seaxt.; nullitas enim sententiae videtur 
esse plus, saltem in qualitate, ut loquitur Reiff., Ius Can., Tom. VI, 
in Reg., XXXV, mn. 2, seu in re iudiciali, quam eius correctio Vel 
infirmatio; tum - 6) praesertim quia, ut optime docet Lega, De Iudi- 
ciis, I, pag. 566, n. 690: « magis utile est unam intentionem ab alia 
aon disiungere, ut nempe cumulatim expetatur vel declaratio nullitatis, 
vel sententiae validae correctio vel infirmatio », nemo autem censen- 
dum est vel suae utilitati renunciare. In factispecie vero sac. Schmel- 
cher in II instantia apud Iudicem Monasteriensem demonstrare conatus 
est quoque iniustitiam sententiae primae instantiae: quare quantum 
ex ipso fuit, implicite saltem proposuisse censendum est quoque reme- 
dium appellationis. 

Amplius, vel abstrahendo ab intentione querelantis, si iudex appel- 
lationis vel superior super causa nullitatis aditus sit, hoc casu, ut docet 
Vantius, De Nullitatibus Process., Tit. 1II, n. 12, p. 29: « nullitas coram 
Superiore iudice deducta, totam causam, ac principale negotium devol- 
vit, prout devolvit appellatio a definitiva: unde talis iudex nedum super 
nullitate, quinimo etiam super principali negotio pronunciare potuerit, 
ut voluit idem Bartolus, in d. 1. (Absentem c. de accusat., 1. 1, etc.) si 
expressim. colum. penult. et d. l. si ut proponis et l. 1., c. quan. prov.; 
Salic., in dict. leg. si praeses, c. quam. et quan. et doctor in d. |. 4 de 
accus.; Abb., in cap. cum Ioannes, in fine de fid. instrum.; cum aliis de 
quibus per Alexand., cons. 179, prospectis lib. 2; Bald., in leg. 2, qu. 14, 
c. de rescind. vend.; Franc., in d. c. dilecto, quaest. 10 et quaest. 32 ubi 
not. loquitur ; et Lap., alleg. 2 cum simul. Abb., in d. c. in litteris in fine ». 

lus igitur atque competens iurisdictio ad iudicandum de merito 
sententiae primae instantiae Curiae Coloniensis denegari nequit Iudici 
Monasteriensi, nisi vel - a) quia Iudex Monasteriensis non erat iudex 
superior, vel quia sententia primae instantiae inappellabilis erat, idque 
vel - b) ex seipsa seu ex parte materiae, ut loquitur Pichler, Jus Can., 
Lib. IT, Tit. XXVITI, § 1, n. 8, et rei, circa quam versabatur sententia, 
vel - c) ex parte appellantis, quatenus querelans appellare non poterat 

ex aliqua causa, quae ipsum subiectum attingebat, v. c. quia contumax 
in casu. 

Iamvero non primum; nam ludex Monasteriensis tamquam ludex 
secundae instantiae a Sancta Sede Apostolica delegatus erat, atque ut 
declarat ipse Archiepiscopus Coloniensis in Epistola ad S. Pontificem 
13 lulii 1908 tamquam Iudex Superior pro Archidioecesi Coloniensi 
constitutus erat. Non secundum ut planum est. Si tertium, quaestio 
tota reducitur ad contumaciam, de qua nunc. 

B) Quoad contumaciam vero, haec generice sumpta est quaecum- 
que inobedientia sive in iudicio sive extra iudicium commissa; specifice 
vero, et in re nostra, est inobedientia in non comparendo coram Iudice 
et definitur « inobedientia a legitime vocato erga iudicem, in iis, quae 
ad iudicium pertinent, commissa ». Ex c. causam 3, c. cum dilecti 6, de 
dolo et contumacia; l. contumacia 53, ff., de re iudicata;-Hostiens., in 
summa in rubr., de contumacia, n. 1; Pirhing, Ius Can., Lib. Ii, Tit. XIV, 
Sect. IT, n. 20; Schmalzgr., Ius Can., Pars I, Tit. XIV, § 2, n. 38. 

« Quam in definitionem, ut optime docet Lega, De Iudiciis, [, 
Tit. XVII, n. 588, advertatur in contumacia praecipue attendi ex dure 
positivo canonico inobedientiam erga iudicem eiusque auctoritatis con- 
temptum, unde contumacia dicta fuit delictum personale. Etiam iure 
romano sub tali aspectu contumacia considerata fuit et proscripta quasi 
crimen iuris publici: cfr. l. l. 11, ff., § 4, de imterrog., et 53, ff., § -1, de 
re iudic. 

Nihilominus alia qualitas in contumacia attendi debuit, nimirum 
praesumptio renunciati iuris defensionis ex parte illius, sive actoris sive 
rei, qui instantiam prosequi negligit, vel citationi obtemperare praeter- 
mittit » renunciati scilicet iuris defensionis saltem in illa instantia (ib., 
num. 600): quo sub aspectu contumacia est iuris omnino privati (ib., 
num. 590). 

« lus canonicum, ut prosequitur idem Auctor, debuit et debet reco- 
gnoscere utrumque contumaciae effectum ut remedia in contumaces 
magis responderent tum ordini can. iudiciali in lite inchoanda et pro- 
sequenda, tum maxime auctoritati et reverentiae iudicum ecclesiasti- 
corum, praesertim Episcoporum, et naturae negotiorum ecclesiastici 
fori. Revera comparata sunt remedia omnimode poenalia in contuma- 
ces: alia vero non poenalia, quae permitterent parti non contumaci 
prosequi litem, altera parte absente et contumaci » (Ibid., mum. 590). 

Inter poenas quibus coercetur contumacia, quasque viginti quatuor 
enumerat Marant., de ord. iudic., p. 6, tit. de contum., n. 9, est privatio 
iuris seu beneficii appellandi. Hane poenam ita, vigilantibus verbis, 

enunciat Card. Tuschi, Pract. concl. Iuris concl., MXXV: « contumax verus 
regulariter non potest appellare: Clement., si ante de dolo et contum.; 
Gemin, cons., 102, etc. ». Item Lega, cit., n. 599: « iure canonico statui- 
tur partes contumaces sive actorem sive reum ordinarie appellare non 
posse a sententia adversus ipsos contumaces prolata ». 

Iamvero eo ipso quod in iure canonico statuitur contumacem regu- 
lariter et ordinarie appellare non posse, aperte supponitur eum quan- 
doque, in aliquibus vel saltem aliquo in casu appellare posse. Porro 
iudicis est investigare an lex generalis comprehendat et applicari possit 
huic vel illi casui singulari, necne. « Singula enim facta vestiuntur diver- 
sis adiunctis, quae iudici dubitationem iniiciunt, an ille casus cadat in 
certam legem » Lega, cit., n. 85. In questionem igitur profunda descen- 
dendum est. 

I. Nam appellatio ex una parte est quaedam species defensionis seu 
defensionem sapit. Sabell., Summ. appell., XXXII,.5; Ojetti, Synops. 
appell., 399. « Patet proinde, ut docet Schmalzgr., Jus Can., Pars IV, 
Tit. XX VIL, § 1,n.6,saluberrimum istud iuris remedium esse, imo non iuris 
sed naturae; cum species quaedam defensionis sit, et innocentiae prae- 
sidium non immerito Abb., in Rubr., Tit., de dolo et contum., n. 6, cum 
aliis docet appellationem quoad substantiam esse iuris naturalis; etsi 
quoad solemnitatem et modum, quo interponenda et promovenda est, 
iuris sit positivi ». Item Pichler, Jus Can., Lib. IT, Tit. XXVIII, § 1, 
nm. 7: « appellatio materialiter sumpta et quoad substantiam est iuris 
naturalis..... cum appellatio sit species iustae defensionis, et remedium 
contra iniquum gravamen,..... aliud est de appellatione formaliter spe- 
ctata..... ». Clarius vero Reiff., Lib. II, Tit. XX VIII, § 10, n. 281. « Ut inquit 
Abbas, ad Rubr., h. Tit., n. 7; et Scaccia, quaest. 16,de appellat., n. 22, 
citans alios, in appellatione sunt duo: videlicet substantia appellatio- 
nis, consistens in hoc, ut iustitia reddatur adversus iniquitatem, vel im- 
peritiam iudicis, et formalitas seu modalitas appellationis, secundum 
quam a sententia definitiva potest libere appellari, etiam non peralle- 
gata causa eius. Princeps igitur per clausulam appellatione remota (idem 
dicatur de aliis huiusmodi clausulis ac modis tollendi appellationem) 
removet dumtaxat formalitatem seu modalitatem appellationis, ne vide- 
licet admittatur causa gravaminis antea non expressa, non vero tollit 
substantiam ipsius, qua non prohibet iustitiam reddi adversus iniqui- 
tatem vel imperitiam iudicis rite probatam..... ». 

Quod si appellatio formaliter spectata, est de iure positivo, tamen 
ab ipso iure positivo est inducta potissimum ob bonum commune. Dedu- . 
citur ex D. 49, 1, 1: « appellandi usus quam sit frequens quamque neces- 

sarius nemo est, qui nesciat: quippe cum iniquitatem iudicantium vel 
imperitiam corrigat, licet nonnumquam bene latas sententias in peius: 
reformet ». Et ut docet Renazzi, Elem. Iur. Crim., Lib. III, Cap. XVII. 
« Hine appellatio habetur velut species civilis defensionis, cui in crimi- 
nalibus causis renunciare nemo potest. Quod enim pro communi bono 
invectum est..... ». 

Quum igitur ius appellationis, quoad substantiam seu naturaliter 
seu materialiter, sit de iure naturae, et quoad modalitatem seu forma- 
liter, sit potissimum ob bonum commune inductum, appellationis privatio 
poena est strictae interpretationis, quam quae maxime. Nam Si « in poe- 
nis benignior interpretatio est facienda » Reg. XLIX, in Sect., si « inter- 
pretatione legum poenae molliendae sunt, potius quam exasperandae » 
l., Interpretatione, 42, ff., de Poenis, id quam maxime obtinet, si poena 
auferat vel coarctet ius defensionis. Quare omnino aequum est ut haec 
poena applicari nequeat casui alicui particulari, nisi in eo: 1.° verifice- 
tur pravitas, ut aiunt, specifica, seu specialis malitia contumaciae; 2.° atque 
contumacia sit perfecta in genere suo, nempe omnia extrema, ut aiunt, 
contumaciae verificentur in casu. 

Iamvero pravitas specifica seu specialis malitia contumaciae, prae- 
sertim quatenus est delictum iuris publici, ex iure romano et ex stricto 
iure canonico, consistit in contemptu iudicis qua talis, et in casu 
nostro - in contemptu iudicis ecclesiastici. 

Id innuitur in ipso Jure Romano, D. 42, 1, 53. « Contumax est, 
qui..... praesentiam sui facere contemnit ». Deducitur ex supra allatis a 
cl. Lega, De Iudiciis, I, Tit. XVII: qui clarius ib., num. 591, 2, docet: 
«cum contumacia consistat in contemptu auctoritatis iudicialis ». Item 
ex Pichler, Ius Can., Lib. IT, Tit. XIV, num. 11. « Sciendum..... contu- 
macia in genere nihil esse aliud quam inobedientiam cum contemptu » 
et Ferraris, Biblioth. Appel., art, IV, n. 53. « Quinto per +o contemptus 
intelligitur quod contemptus iudicis, qui fit a vero contumaci legi- 
time citato et contumaciter comparere renuenti». Atque ex Scaccia, 
De appellat., quaest. 17, Limit. IIT, n. 2, « ..... clypeus..... appellationis 
debet protegere..... non eum qui vult opprimere et contemnere iudi- 
cem ». Pariter Lud. Engel, Coll. Univ. Iur. Can., Lib. II, Tit. XXVIII, 
§ 3, n. 33: « contemptus iudicis, qui fit a vero contumace impedit quo- 
minus a sententia in contumacem lata appellari possit....., et Dom. Ur- 
saya, Discept. eccl., Tom. V, Lib. II, Tit. I, n. 88-89: « contumacia dicitur 
a con et twmeo, ex quo inflatur et superbus efficitur in non compa- 
rendo, et Sarn., in Prax. Crim., c. 26, de Contum., n. 1..... ». Devoti, Inst., 
Lib. If, Tit. VI, § 1, n. 2. 

Quae auctoritates non equidem nimis urgendae sunt, quasi requi- 
ratur ad veram contumaciam ut contumax expresse declaret se velle 
iudicem contemnere; nam « dicta est contumacia a contemnendo, si pars 
litigans legitimo mandato Iudicis non pareat, is ab eodem contemptus 
censetur » Pirhing, Zus Can., Lib. Il, Tit. XIV, § 1, n. 20; et contumacia 
est « a contemnendo dicta, quod iudicem videatur contemnere, qui iudici 
non obtemperat » Schmalzgr., us Can., Lib. IT, Tit. XIV, n. 38; atque 
« contumax, qui non vult parere iudici est rebellis large sumpto voca- 
bulo, ut sentiunt Bar., in Extrav., qui sint rebelles, in verbo rebellando 
sub num. 2..... et Dec..... dicens..... quia rebelles intelliguntur omnes, qui 
sunt in proterva et notoria inobedientia..... ». 

Quod si sufficit ut contemptus sit saltem in facto et in ipsa re, 
requiritur tamen ut factum particulare contumaciae, prout vestitum suis 
circumstantiis ostendat et valeat contemptum iudicis, qua talis. Etsi 
enim contumacia materialiter, seu « generatim loquendo et quantum ad 
propositum, est inobedientia erga iudicem commissa » Reiff., Jus Can., 
Lib. II, Tit. XIV, § 2, n. 43, tamen inobedientia est factum quoddam, 
quod procedere potest a diversis causis, nempe vel a) a contemptu 
iudicis, seu iudicialis auctoritatis, b) a diffidentia erga iudicem, quate- 
nus est haec persona individua, vel c) quod in idem recedere videtur, 
a renunciatione iuris se defendendi saltem in illa instantia, vel ab 
exercitio iuris seu melius facultatis, quam ut hodierni civilistae docent, 
citatus habet comparendi vel secus. Mortara, Princ. Proc. Civ., n. 132. 
Quare omnis contumacia est inobedientia, et non omnis inobedientia 
est contumacia, « differtque contumacia, ut ait Ursaya, loc. cit., ab 
inobedientia per hoc quod ad istam sufficit quilibet actus voluntatis 
nolentis obedire praecepto, ad illam vero requiritur animus obfirma- 
ee ». Iudicis ergo est dignoscere formalem contumaciam a sim- 
plici non obedientia in facto particulari inobedientiae cum omnibus 
suis circumstantiis; nam praesumptio contemptus, qui, ut patet ex 
Pirhing et Schmalzgr., etc., cit., censetur inesse inobedientia, cedere 
debet veritati. 

Porro in facti specie, ex actis et allatis in causa, ex agendi ratione 
sacerdotis Schmelcher, omniumque rerum circumstantiis ostenditur et 
patet ipsum potius diffidisse iudicis, in casu, quam auctoritatem iudi- 
cialem ecclesiasticam contempsisse. 

Hine enim sacerdos Schmelcher a Promotore Fiscali accusatus 
erat, et quidem principaliter quod « iniurias intulerit Archiepiscopo et 
Curiae Archiepiscopali ». Jamvero Officialatus Coloniensis seu Iudex in 
casu vel erat Curia Archiepiscopalis ipsa, vel ab ea vix distinguebatur in 

casu. Expressius Archiepiscopus ipse declarat in cit. Epist.: « propter 
iniuriam mihi vicarioque meo generali illatam, necnon..... ab Officialatu 
meo, cui iurisdictionem in hae Archidioecesi iudicialiter exercendam com- 
misi, in ius vocatus est ». At Vicarius Generalis erat Consiliarius Officia- 
latus, vices gerens Officialis, et unus ex quinque iudicibus, quibus causa 
commissa erat. Hi vero iudices in ea causa cognoscenda corpus seu colle- 
gium efficiebant, ut patet ex ipsa parte dispositiva sententiae ab omnibus 
Officialibus seu iudicibus subsignata: quare constituti erant simpliciter 
seu collegialiter, ea nempe lege ut omnes convenirent ad negotium expe- 
diendum. Lega, De Iud., Cap. IT, § 3, pag. 103, n. 92, et not. 1. — Illine 
vero, ut Pichler, Jus Can., Lib. I, Tit. XXXII, n. 12, et cum eo omnes 
Doctores ut Pirhing, Ius Can., Lib. II, Tit. I, Sect. IT, § 3, docent « Iudex 
(nisi sit supremus Princeps alium supra se non cognoscens) non potest 
regulariter cognoscere et ferre sententiam in causa propria, requirente con- 
tentiosam iurisdictionem, L., un.c., ne quis in sua causa, can. 23, q.4. «. Et 
prosequitur idem Doctor: « Dixi regulariter nam si iudici qua tali fiat iniu- 
ria, et quidem notorie potest eam in continenti punire, /. 1, ff., si quis ius 
dicenti ». Ergo cum iniuria illata Vicario Generali Archiepiscopi Colo- 
niensis non fuerit illata ipsi qua iudici, seu in iudicio, non poterat ipse de 
ea iudicialiter seu contentiose cognoscere. Quare cum Officialatus Colo- 
niensis collegium in casu constitueret, quodammodo, seu saltem quod 
unum ex eius membris, cognoscebat in causa propria, ét proinde in 
sacerdote Schmelcher vel eius agendi ratione suberat vel subesse pote- 
rat exterius - praescindendo nempe ab intima aequitate, omni malevo- 
lentia liberata Vicarii Generalis Dott. Kreutzwald, de qua minime dubita- 
mus - causa vel causae species diffidendi, in casu. 

Quam quidem diffldenliam sac. Schmelcher de facto aperte demon- 
stravit; nam statim in limine litis, ut supra diximus, Officialatus com- 
petentiam et processus validitatem negavit, eo quod praesertim agebatur 
de dictis seu iniuriis contra quorundam Superiorum Personas, quae in 
iudicio, vel Procuratoris fiscaiis vel !udicis (v. gr. Vicarius Generalis) 
officiis fungebantur. 

Quoad Procuratorem fiscalem, esto quidem quod ordinarie recusari 
nequit, at aequum omnino non est ut ipse, cuius tutelae committuntur 
iura reipublicae communia Lega, De Iudic., I, Cap. VI, n. 132; Card. 
Genn., Sulla Privaz., p. 150, personam reipublicae seu in casu, dioecesis, 
agat in iudicio, in quo agitur quoque de iniuriis contra ipsius perso- 
nam; nam tune ordo iudiciorum fere evadit praeposterus et suspectus. 
Arg. ex Lega, cit. Cap. IV, pag. 147, n. 136, not. 

Quoad Vicarium Generalem, ex dictis, ipsius incompetentia ex ipso 

libello accusatorio evidens erat, et proinde velut notoria. Neque dicen- 
dum in contrarium quod collegium aliud sit ab unoquoque ex eius 
membris; nam iure positivo statutum est quod recusato uno ex iudi- 
cibus, si omnes simul collegialiter procedere debeant, collegium ipsum 
incompetens fit. Cap. IV, De Off. et pot. Iud. Deleg. in 6. 

Haec porro exceptio incompetentiae a sac. Schmelcher proposita 
ad eamdem conclusionem nos ducit, si sub alio aspectu consideretur, 
nempe sub aspectu recusationis iudicis, quae ut docet Lega, J, Tit. XIV, 
n. 565: « est analoga exceptioni incompetentiae ». 

Neque opponi potest « quod iudex suspectus nonnisi ante litem 
contestatam..... recusari potest » Reiff., Lib. IZ, Tit. XXVIII, § 12, n. 320; 
nam @) implicite saltem recusatus fuit ante citationem ipsam; 6) aequum 
non est hance regulam applicari in causis criminalibus, in quibus accu- 
satus numquam praesumitur consentire « in approbationem iudicis 
suspecti » Arg. ex Reiff., ib.; c) haec causa suspicionis vel melius incom- 
petentiae insanabilis erat, et proponenda ab ipso iudice ex officio; d) quin 
immo, uti iam supra innuimus, iudices utpote collegialiter procedentes, 
ne cognoscere quidem poterant de suspicione erga unum ex ipsis, ut 
docet Lega, De Iud., I, n. 565 et 568. Quare hic potius obtinent ea, quae 
docet Lega, J, Tit. XIV, n. 570: « quaestio suspicionis, iure naturali, est 
exceptio praeiudicialis, quae vi sua inficit valorem actorum, prohibens 
quominus ulterius procedi queat ». 

Neque item opponi potest quod contumacia sacerdotis Schmelcher 
ex toto vel saltem praecipue fuerit in non comparendo coram iudice 
Instructore, isque alius fuerit et esse debuerit a iudice ferente senten- 
tiam. Instruct. S. C. EE. et RR., 11 Iun. 1880, art. 12, et Epist. Card. 
Praefect:, 10 Novemb. 1896, in Genn., cit. pag. 149. Nam instructio pro- 
cessus commissa fuit ab ipso Officialatu, seu ab eius praeside, iudex 
instructor procedebat auctoritate Officialatus et proinde auctoritas iudi- 
cis iubentis aut citantis erat, ultimo saltem, auctoritas ipsa Officialatus, 
isque una cum iudice Instructore iudicem in causa et iudicium in casu 
integrahbat. 

Sed neque opponi potest factum contumaciae a reo ipso non negari, 
qui seripsit: citationes coram iudice Instructore me sistendi iure merito 
neglexi. Nam factum contumaciae est factum quoddam iuridicum, quod 
non a reo affirmandum est vel secus, sed a iudice cognoscendum. 

Quare concludendum vel contumaciain in casu simpliciter deesse; nam 
« ut verificetur contumacia, iudex debet legitime iubere » Santi, Tom. IZ, 
Tit. XIV, n. 5; post allegatam vero suspicionem iudex legitime iubere 
uon poterat in casu, iuxta quod cum aliis docet Pignatelli, Cons., Tom. LX, 

Cons., CLI, n. 95: « post allegatam suspicionem quidquid a iudice fit 
est attentatum..... si iudex ex legitima causa detur suspectus, et post 
allegatam suspicionem ad ulteriora procedat, gesta per-eum sint ipso 
iure nulla «; vel sacerdotem Schmelcher iustam causam habuisse a non 
comparendo in notoria incompetentia iudicis citantis, Schmalzgr., Pars I, 
Lit. XIV, § 2, n. 42; Pichler, Lib. I, Tit. XIV, n. 13; vel ipsius inobedien- 
tiam reduci potius ad diffidentiam iudicis in casu, quam ad contemptum 
iudicis, qua talis. In nulla igitur hypothesi aequum et iustum est ipsum 
a iure privari beneficio appellationis. 

At dato et non concesso quod in inobedientia sacerdotis Schmel- 
cher non defecerit pravitas specifica contumaciae, minime sequeretur 
hane contumaciam fuisse perfectam, in eaque omnia extrema, uti aiunt. 
substantialia contumaciae verificari. 

Contumax enim est qui non comparet: negatio autem est mali- 
gnantis naturae. At sac. Schmelcher iterum iterumque exceptiones 
interlocutorias ipse iudici obtulit, appellavit a sententia, qua contumax 
declaratus fuit, et iterum appellavit ab alia vel a duobus aliis senten- 
tiis interlocutoriis. Item tot ipse instantias vel sui defensiones propo- 
suit coram Archiepiscopo vel Officialatu litteris sub diebus 27 Nov. 1905; 
6 et 26 Ianuar.; 13 et 16 Februar.; 2 et 14 Mart.; 22 Maii; 15 Iunii; 
2, 3,6 et 11 Iulii; 12, 28 et 31 Oct.; 26 Nov., adie nempe causae intro- 
ductae ad sententiam definitivam. Sed nec in processu contumaciali ipso, 
defuit sacerdoti Schmelcher defensor. Hic enim, constitutus ex officio, 
uberiorem defensionem protulit. Etsi igitur sac. Schmelcher non comparuit 
personaliter coram iudice Instructore, comparuisse aequivalenter sal- 
tem in iudicio est dicendus, tot suis instantiis vel appellationibus, 
quibus et suam comtumaciam, facto et reipsa, veluti conatus est pur- 
gare. Quare haec omnia dim indubitanter confirmant in inobedientia 
sacerdotis Schmelcher defuisse contemptum iudicis, gua talis, demonstrant 
quoque defuisse extrema contumaciae ipsius. 

A primo igitur usque ad ultimum concludendum est sacerdotem 
Schmelcher vel non fuisse stricte logquendo contumacem, vel non fuisse 
talem contumacem, cum poena illa seu appellationis privatio applicari 
possit, ac potuerit. 

IJ. Quin immo nec in contumacia sacerdotis Schmelcher tota re 
adfuit elementum illud iuris omnino privati, seu praesumptio renun- 
ciati iuris, ut ex dictis liquet. Quare argumentari quoque licet, ex ana- 
logia, ex iis, quae docet Reiff., Jur. Can., Lib. IT, Tit. XIV, § 5, n. 148. 
Ibi enim ait quod contumax in non exhibendo, si idcirco condemnetur, 
auditur appellans. Et rationem dat « quia plus delinquit contumax in 

non veniendo, quam in non exhibendo: hie enim delinquit sélum in 
uno, ille in duobus; quia et iudicis auctoritatem contemnit, et seipsum 
defendere negligit: nam horum posterius non facit contumax in non 
exhibendo ». A fortiori igitur sacerdos Schmelcher audiendus erat appel- 
lans; nam vel in neutro, vel in uno tantum deliquit. 

III. Nune vero, ut ulterius progrediamur in enucleanda definitione 
seu natura contumaciae, sciendum est eam communiter distingui a 
doctoribus in veram et fictam: Vera est « si citatio apprehendit cita- 
tum » ficta «si ipsum non apprehendit personaliter vel ad eius noti- 
tiam non pervenit » Reiff., cit. Lib. II, Tit. XIV, § 2, n. 57. 

At « Glossa, fin. in Clem., un. h. t., post Speculatorem, tit. de con- 
tumacia, num. 3, addit tertium membrum, videlicet contumaciam eviden- 
fem, qualem committit ille qui citatus expresse dicit se non venturum » 
Reiff., ib., ». 56. Hane contumaciam alii auctores vocant formalem, ut 
Pichler, Jus Can., Lib. IT, Tit. XXVIII, n. 10; alii confundunt cum notoria, 
ut Pirhing, Lib. IT, Tit. XIV, Sect. 1, n. XX; et Schmalzgr., Pars IJ, 
Tit. XIV, § 2, n. 39; atque Durand., Spec. iwris, Lib. II, Part. Ide Con- 
tum., Summ.; alii vero, ut ibi Durand., Additio, distinguunt a notoria, 
nempe « quando id dixisset in iudicio.....; si extra iudicium..... sic dixit 
(non venturum)..... dicitur evidens, vel vera, verior vel verissima ». 

Quamvis autem Marant., de ord. iud., p. 6, tit., de contumacia, n. 8, 
notet haec intelligenda esse de citatione voluntaria; atque plerique 
doctores contumaces evidentem reducant ad contumaciam veram, Pir- 
hing, Reiff., cit., etc., tamen quoad poenas in contumaces, retinenda est 
distinctio in contumaciam fictam, veram, evidentem et notoriam; nam 
notoria est qualificata, evidens est gravior quam vera. Durand., cit. 
Summ. et Addit. 

Age vero Pichler, Jus Can. Lib. IT, Tit. XXVIII, n. 10, expresse 
docet: Appellare prohibentur « formaliter contumaces h. e. qui perem- 
ptorie citati aperte dixerunt, se nolle venire, et sic formaliter contem- 
pserunt Judicem: aliud est de illis, qui solum contumaces erant sim- 
pliciter in non comparendo, in non iurando de calumnia, in non 
restituendo, quia tales non evidentur contemnere Iudicem; sed potius 
diffidere iuri suo ». Idem quoque innuit in Tit. XIV, n. 15. « Ut aliquis 
condemnari possit ut contumax in poenas a iure statutas requiritur..... 
Excipe casum quo quis enormiter esset inobediens, ac ipsum iudicem 
formaliter contemneret..... ». Et Ojetti, Synops. Appell., n. 399: « a bene- 
ficio appellationis excluduntur in poenam..... formaliter contumaces, seu 
hi qui peremptorie citati noluerunt se iudici sistere ». Quin immo Pich- 
ler, n. 21, ulterius progreditur,dum insinuare videtur ad poenam nega- 

tionis appellationis forte requiri contumaciam stricte notoriam, com- 
missam nempe in iudicio: « Vere contumax..... punitur..... negatione 
appellationis..... negatione novae citationis, sed probabilius si simul sit 
notorie, contumax, h. e. si in iudicio dixit, se nolle venire amplius, et 
non tantum nuntio citantis extra iudicium. Reiffenstuel, n. 121, quae 
notoria contumacia forte etiam requiritur ad priores duas poenas per c. 7, 
§ 1, de Sent. Excommun. in 6 ». 

Conspirat quoque Devoti, Jus Can. Univ., Lib. I, Tit. XIV, § 1, 
qui (cum Tuschi, cit., docente « quia verus contumax dicitur is qui 
citatus dixit nolle comparere », et aliis) implicite saltem, ad veram con- 
tumaciam requirit dolum seu gravitatem, quam alii Doctores contuma- 
ciae evidenti tribuunt. « Est autem contumacia non obedientia man- 
dato Iudicis cum quis in iudicium vocatus non venit, vel illud non agit 
ac praestat, quod praestare deberet, eaque vel vera vel ficta et prae- 
sumpta est. Vera dicitur quando evidens est dolus et certa voluntas non 
obediendi: ficta et praesumpta quando quis se se iudici non sistit, neque 
agit quod agere deberet. Hic quidem contumax est..... ». Et Tit. XXVIII, 
§ 5, concludit: « ergo appellare nequit qui legitime citatus se se nolle 
in iudicium venire professus est, atque ita non fictam sed veram prae- 
setulit contumaciam ». Quare merito dici potest non tantum novam, 
sed et antiquam doctrinam canonicam ita iam temperasse in stricto iure 
canonico rigorem illum a iure romano mutuatum vel acceptum, ut ius 
canonicum fere adaequaret canonicae aequitati, iuxta quam, ut statim 
videbimus, non solum fictus, sed etiam verus contumax absque distru- 
ctione, appellat. 

Neque opponatur hanc doctrinam non esse communem, Durand., 
cit. Summ.; Pirhing, Tit. XIV, § 5, n. 411, Nota septim., nam esset sal- 
tem probabilis, atque proinde reddit dubium ipsum ius: in dubio 
autem favendum est reo. 

IV. Amplius docet Pirhing, Jus Can. Lib. II, Tit. XIV, Sect. IT, § 5, 
n. 4: « Si ante definitivam sententiam a Iudice quis appellando rece- 
dat, et Iudex appellationi illius non deferat (tamquam frivolae et ille- 
gitimae) sed eo citato vel etiam non citato (quia citare non tenetur) 
iuxta c. 2, h. t., in 6, contra ipsum etiam absentem sententiam defi- 
nitivam ferat, et promulget, poterit is, qui prius appellavit, etiam a 
sententia definitiva, infra tempus debitum..... appellare, nisi prima 
eius appellatio manifeste frivola esset; prout statuit Clemens V, in 
Concilio Viennensi, et refertur in Clem. Si ante, unic. h. t. Ita quoque 
loannes Andreas, De dol. et cont., c. 3, 3. 

Iam vero ex his licet argumentari in rem nostram, saltem ex 

analogia. Nam sacerdos Schmelcher et vere appellavit, etsi coram 
eodem iudice et recursus habuit, pendente causa, apud Summum Pon- 
tificem, et apostolos postulavit a sententia interlocutoria, quae vel 
definitivae sententiae vim habebat, vel saltem gravanien irreparabile 
ipsi inferebat. Iudex Coloniensis dum ipsum contumacem declaravit, 
de eius exceptionibus cognovit et iudicavit. Appellationes sacerdotis 
Schmelcher non omnes frivolae manifesto erant, et saltem talis non erat 
illa, qua a sententia contumaciae sacerdos Schmelcher declarat se appel- 
lare. Docet enim Scaccia, De Appellat., quaest. II, art. ITI, 50. « Illa 
enim appellatio dicitur frivola quae est manifeste frivola..... quando hoc 
est in evidenti, puta, inquit (Alb. de Ros.) aliquis appellavit contra ele- 
ctum, dicens eum monoculum et apparet contrarium, scilicet quod habet 
duos oculos..... ». 

V. Postremo minime, in nostro foro tacendum est, prout habetur 
in Neapolitana - Crediti H. S. O. sub fine, de aequitate canonica, iuxta 
quam non solum iam temperata fuerat rigida illa iuris norma « contra 
contumacem omnia iura clamant » per regulam: « rei absentia supple- 
tur Dei praesentia », Pichler, Jus Can., Lib. Il, Tit. XIV, num. 19, sed 
etiam poenae in contumaces, et praesertim rigor iuris civilis romani, 
quoad privationem appellationis, ita mitigatus fuit, ut etiam verus con- 
tumax ad appellationem admitteretur. Docet enim Card. De Luca, De 
Iudiciis, Pars I, Lib. XV, Disc. X, n. 15: « Regulariter contumax non 
admittitur ad appellandum de iuris rigore, sed de aequitate canonica, 
quae in Curia est recepta, appellat, ubi sit contumaax verus infra decem 
dies a die latae sententiae, et ubi sit fictus, a die scientiae numerandos », 
Et Leur., Lib. II, Tit. XIV, qu. 438: « Dixi tertio de rigore iuris civilis. 
nam tam verus quam fictus contumax ad appellandum a sententia contra 
illum absentem lata admittitur de aequitate canonica..... ». Et Scaccia, De 
Appell., Quaest. X VII, Limit. IIT, n. 12: «.... Observantia Rotae, (secundum 
quam potest appellare etiam verus contumax) est fundata in aequitate 
canonica, secundum quam etiam verus contumax potest appellare. Fer- 
ret., cons. 216, vertitur, q., n. 3, et ita servatur tam in Curia Romana, 
quam in toto statu ecclesiastico - omni prorsus difficultate remota ». 
Sabell., Summ. Contumacia, XXXXVII, n. 2, seqg.; Schmalzgr., Pars II, 
Tit. XIV, § 2 n. 57, etc. Novae autem civiles leges - Mattirolo, Dir. 
giud., IV, n. 461, 462, etc. - velut aequitatem canonicam imitatae, contumaci 
appellationem concedunt. Tancredi Canonico, Del Giudizio Penale - Del 
Procedimento in contumacia ; Mortara , Comment. del Codice e delle Leggi di 
Proc. Civil., Tit. VI, n. 671. n. 7, etc. - lamvero quemadmodum rationi 
non est consonum repudiare quod nostrum est veluti ius, ut ad alienum 

et obsoletum rigorem iuris romani recurramus, eique mordicus inhaerea- 
mus, ita « quod contra rationem iuris (nostri) receptum est, non est pro- 
ducendum ad consequentias » in foro nostro. 

Hine igitur rationibus sive singulatim, sive coniunctim sumptis 
concludendum est Iudicem Monasteriensem, etiam querela nullitatis 
reiecta, iure merito potuisse super principali negotio causae Coloniensis 
pronunciare, et causae meritum attingere. 

Ut enim ex dictis patet, sacerdos Schmelcher minime iure appella- 
tionis privatus erat; querelam nullitatis, intra tempus ad appellationem 
utile, ut constat ex actis causae, interposuit apud Iudicem Superiorem, 
qui a Sancta Sede delegatus erat tamquam Iudex secundae instantiae, 
seu appellationis, et non tantum ad cognoscendum de nullitate in illo, 
vel similibus negotiis. Neque opponi potest Iudicem Monasteriensem ex 
una parte recognovisse factum contumaciae et retinuisse contumacem 
appellare non posse, et ex alia parte de merito causae iudicasse; nam 
hie defectus, aut aiunt, logicae iuridicae non abstulit ab eo iurisdictio- 
nem, in casu. Quare reiecta querela nullitatis, nec sententia primae 
instantiae evasit res iudicata, nec Iudex Monasteriensis officio ac iurisdi- 
ctione sua cessit, nec poenam a primo iudice statutam ex arbitrio et 
illegitime abstulit, vel mutavit vel correxit. 

Diximus ex arbitrio et illegitime, nam de merito, ut supra notavi- 
mus, minime nobis nunc iudicandum est. 

Quoad leges et canones nobis obiectos hac in causa, ii reducun- 
tur ad 1. 1,C. Quorum appellationes, VII, 65; ad 1. 53, D. De re iudi- 
cata, XLII, 1, atque ad declarationem S. Episcoporum Congr. de man- 
dato et approbatione Clementis VIII, editam 16 m. Octobris 1600. Verum, 
ut ex dictis ceterum liquet, parum vel nil est textum legis afferre, nisi 
eius sensus rite intelligatur, eaque apte ad casum particularem applice- 
tur. Nam « scire leges non est verba earum tenere, sed vim et potesta- 
tem ». D. I. III. 17. 

Potissimum vero nobis allata est auctoritas Sigismundi Scaccia 
docentis: « in causis seu sententiis inappellabilibus remanet nullitatis 
oppositio sola et appellatio nullum operatur effectum, ac si non fuisset 
interposita seu cumulata, sicque iudex nullitatis pronuntiabit solum 
super nullitate, quia non est in potestate partis facere sententiam appel- 
labilem, quam lex facit inappellabilem ». Verum hic textus ad rem 
nostram non est. Non enim hic igitur de sententia inappellabili ex 
seipsa, de qua non est dubium eam non posse de inappellabili fieri 
appellabilem, sed agitur de privatione beneficii seu iuris appellationis 
ob contumaciam, quae cum sit factum quoddam particulare, potest in 

singulis casibus iis vestiri circumstantiis, ut non cadat in poenalem 
illam legem. « Notandum hic est, ait Pichler, Jus Canon., Lib. I, 
Tit. XXVIII, § 1, ». 8, plures dari casus, in quibus iura denegant 
appellationem, quorum aliqui dantur ex parte.... appellantis, ut si con- 
tempsit Iudicem per contumaciam in non comparendo..... alii ex parte 
materiae et rei, circa versatur sententia, ut si..... versatur circa legiti- | 
mam correctionem adhibendam,.... si circa rem valde modicam..... ». | 
Quibus omnibus tum quod factum, tum quod ius spectat, per- | 
spectis ac mature perpensis. 

* Christi nomine invocato, solumque Deum prae oculis habentes, 
i Nos infrascripti Auditores pro tribunali sedentes, ad propositum dubium : 
« An constet de illegitimitate reformationis sententiae Colonien. inductae 
erg per sententiam Revihae Curiae Monasterien. latae die 1* mensis Maii, 
: ita ut sententia Coloniensis possit executioni demandari in casu », 
definitive sententiantes, respondemus: Negative, statuentes praeterea 

expensas compensandas esse inter partes. 

Ita pronunciamus, mandantes Ordinariis locorum et ministris Tri- 
bunalium, ad quos spectat, ut exsecutioni mandent hanc sententiam et 
adversus reluctantes procedant ad normam Sacrorum canonum et prae- 
sertim c. 3, sess. XXV, de Reform. Concilii Tridentini, iis adhibitis exe- 
cutivis et coercitivis mediis, quae magis efficacia et opportuna pro rerum 
adiunctis extitura sint. 

“<a Romae, die 23 Maii 1910. Franciscus Heiner, Ponens. 
L. 4 S. Ioannes Prior. 
Aloisius Sincero. 


we 

II. 
PHAREN. 
3 IURIUM ET POENARUM. 
Regnante feliciter Pio PP. X, Pontificatus Dominationis suae anno 
i septimo, die 10 Iunii anno 1910, RR. PP. DD. Gulielmus Sebastianelli, 
: Ponens, Seraphinus Many et Franciscus Heiner, Auditores de Turno, in 
causa « Pharen.» -Iurium et poenarum - inter parochum Cosimum 
Scarpa appellantem, repraesentatum prius per legitimum procuratorem 
Reverendum Dominicum Mancini, deinde per Reverendum Carmelum Conte, 
legitimum pariter procuratorem, et mensam episcopalem Pharensem ac 
Religiosos Ordinis Praedicatorum appellatos, repraesentatos per legitimum 
‘ Acta Apostolicae Sedis, vol. I, p. 708 

Procuratorem sac. Aloysium Lavitrano, interveniente et disceptante in 
causa Reverendo Promotore iustitiae pro iuris et legis tutela, sequentem 
tulerunt sententiam. 

Edicente Pharensi Ordinario die 9 Iunii 1905 parocho Cosimo Scarpa 
loci Urbis Veteris illius dioeceseos, ut sacras functiones in die dominica 
infra octavam Corporis Christi ita expleret, ut Patres Ordinis Sancti 
Dominici ibi incolentes processionem Theophoricam peragere possent 
intra limites paroeciae, parochus supplicem libellum misit inclito Capi- 
tanatui districtuali Lesinensi, ut contra episcopale decretum suam inter- 
poneret auctoritatem et processionem prohibendam curaret. Reiecta a 
Capitanatu supplicatione, et facta processione, novo recursu superiorem 
auctoritatem i. e. Locumtenentiam imperialem rogavit, ut pro tempori- 
bus futuris prohiberet, ne unquam fieret praedicta processio. Hac de 
causa Episcopus Pharensis parochum graviter reprehendit et per decre- 
tum 26 Iulii 1905 eum privavit officio Decanatus, quo potiebatur, eidem 
iniungens tamquam primum monitorium, ut recursus civilibus auctori- 
tatibus exhibitos revocaret. Contra hoc decretum Reverendus Scarpa 
appellavit ad Metropolitanum per tramitem Curiae; sed haec appellatio- 
nem transmittere recusavit, et recusationem notam fecit praefato parocho 
decreto 10 Augusti, in quo simul pro secunda et tertia vice eum admo- 
nuit. Sed inutiliter; eousque enim pervenit reverendi Curionis pervi- 
cacia, ut et directe a decreto Episcopi appellationem interponeret apud 
Metropolitanum et die 1 Septembris 1905 tertio recurreret ad Ministrum 
cultuum Viennensem. Curia Metropolitana die 7 Octobris reiiciebat paro- 
chi appellationem ob incompetentiam, et Ordinarius Pharensis certior 
factus de tertio recursu, decreto 16 Octobris parochum ab officio suspen- 
dit ad quindecim dies addendo, si parochus recursus ad auctoritatem 
civilem (qui tunc erant tres) non revocasset, suspensionem duraturam, 
usque dum eos non revocaverit. Hine suspensio irrogata fuit et qua 
poena vindicativa et qua poena medicinalis, seu censura. Ab his Ordi- 
narii Pharensis provisionibus, Reverendus Scarpa appellavit ad Sedem 
Apostolicam, et quaestio primitus agitari coepit apud Sacram Congre- 
gationem Concilii, deinde vi Pontificii rescripti transmissa fuit ad H. S. O. 
et sequentibus concordatis dubiis: 

I. An sustineatur tum remotio Sacerdotis Scarpa ab officio Deca- 
natus, tum poenarum irrogatio in eumdem sacerdotem in casu. 

II. Et quatenus negative; an sit respective locus reintegrationi in 
officio Decanatus et damnorum refectioni in casu, 

III, An constet de iuribus Patrum Dominicanorum recognitis per 
decreta 9 Iunii 1905 et 10 Iunii 1906. 

RR. PP. DD. Auditores de turno, die 27 lulii anni proxime elapsi, 
respondendum censuere : 

Ad I. Affirmative ad utramque partem; scilicet sustineri tum remo- 
tionem parochi Scarpa ab officio Decanatus, tum irrogationem suspen- 
sionis in eumdem sacerdotem in casu. 

Ad II. Provisum in primo. 

Ad III. Affirmative. 

Cum ab hac sententia reverendus Parochus appellaverit ad Tur- 
num Rotalem subsequentem, hodie iterum causa proponitur sub dubio: 

An sententia rotalis diei 27 Iulii 1909 confirmanda vel infirmanda 
in casu. 

Et in primis, ut occurramus iis, quae adversus rotalis sententiae 
validitatem obiecta sunt, animadvertendum est controversiam hanc a 
Sacra Congregatione Concilii transmissam fuisse ad H. 8S. Tribunal ex 
speciali Pontificis commissione diei 15 Decembris 1908. Et merito; non 
enim agebatur in casu de appellatione interposita a sententia iudiciali, 
sed de recursu facto ad S.Sedem contra decreta ac dispositiones admi- 
nistrativas Ordinarii Pharensis. Controversias autem potest Romanus 
Antistes nostro Tribunali committere sive motu proprio, sive ad instan- 
tiam partium ex can. 14 Legis Propriae. Neque requiritur ut commissio 
fiat forma aliqua solemni, v. g. per Breve aut per Bullam: sufficit enim 
simplex rescriptum, ex quo constet de rescribentis voluntate. Nec in eo 
Pontifex indicare tenetur rationes, quibus motus fuit, ad quaestiones 
transmittendas Sacrae Rotae pro definitivo iudicio. Parum etiam refert, 
an uno rescripto unam, duas aut numero plures causas nostro Tribu- 
nali Sedes Apostolica commiserit. 

Hac brevi facta animadversione, ad primam partem quod spectat 
dubii primi, sat clare RR. Patres in appellata sententia probarunt Deca- 
norum et Vicariorum Foraneorum potestatem non ex iure, sed ex com- 
missione illis facta ab Episcopo, cuius sunt delegati, metiendam esse; 
eorumque officium esse amovibile ad nutum delegantis, ita ut Episcopi 
beneplacito possit conservari, vel auferri, quaamvis remotio fieri nequeat 
absque aequa et rationabili causa, cum quilibet habeat ius ad propriam 
aestimationem. 

Commune hoc ius viget in Austria et in Dalmatia. Et quidem in 
concordato Austriaco anni 1855 nihil speciale occurrit quoad Decanos, 
seu Vicarios Foraneos, nisi quod in artic. 4 declaretur Episcopis libe- 
rum esse exercere: « Quod pro regimine dioecesium, sive ex declara- 
« tione, sive ex dispositione sacrorum canonum iuxta praesentem et a 
« Sancta Sede adprobatam Ecclesiae disciplinam ipsis competit, ac prae- 

« sertim Vicarios, consiliarios et adiutores administrationis suae consti- 
« tuere ecclesiasticos, quoscumque ad praedicta officia idoneos iudicave- 
« rint ». Unde hac in re ius Austriacum concordat cum iure communi. 
Nec aliud ius viget in Dalmatia. Etenim in decreto organico die 18 Au- 
gusti 1849, quod in dioecesi Pharensi ab Episcopo publicatum fuit die 
31 Augusti eiusdem anni, haec leguntur: « Le diocesi saranno primie- 
«ramente ripartite in circondari decanali, sul quale proposito devesi 
« perd avvertire che la carica di decano non sara stabile, né annessa 
«ad un beneficio ». Hine perperam contenditur iuridicam inseparabili- 
tatem officii Decani ab officio parochi desumi ex titulo Ecclesiae paro- 
chialis et decanalis: subiungitur enim in citato decreto: « Fu trovato 
« conveniente al buon ordine di dare a ciascun decanato la denomina- 
« zione della principale parrocchia del circondario, non senza prevenire 
« che l’ufficio decanale non possa essere affidato a qualunque sacerdote 
« del circondario degno di fiducia ». Quapropter cum parochus Urbis 
Veteris decanatum habuisset et retineret vi commissionis, seu delega- 
tionis proprii Ordinarii, et delegatio tota consistat tamquam in suo 
fundamento in fiducia delegantis; hac deficiente, iure meritoque ab 
officio decanatus amotus fuit. Remotio autem ab Ordinario Pharensi 
decreta est ex causa rationabili et gravi; grave enim est duplici vice 
recurrere ad forum saeculare ad impediendam executionem actus aucto- 
ritatis ecclesiasticae. Neque dicatur defuisse processum iuridicum. Nam 
praeterquamquod in casu agebatur de crimine notorio, uti ex inferius 
dicendis patebit, recolere praestat quae in Synodo Presmiliensi cele- 
brata anno 1903 statuta fuere: « Decani foranei aut rurales, alias 
« Vicarii foranei aut districtuales in nostra dioecesi in Austria con- 
« stituuntur ab Ordinario et absque forma iudicii destitui possunt ». 

Altera pars dubii se refert ad suspensionem, quae, uti dictum 
est, irrogata fuit parocho Scarpa ad modum poenae et tamquam cen- 
sura. 

Sustinendam esse suspensionem inflictam ad modum poenae, patet, 
si attendatur Reverendum Parochum suspensum fuisse ad 15 dies post 
tres recursus ad forum saeculare, quorum primus et secundus impli- 
cite saltem et indirecte, tertius explicite et directe ordinati erant ad 
impediendum exercitium iurisdictionis ecclesiasticae. Porro hoc est 
ipsissimum delictum provisum in Const. Apostolicae Sedis, sect. I, art. VI, 
quem certe ignorare non poterat Reverendus Scarpa, et in quo declara- 
tur incurrere ipso facto excommunicationem speciali modo reservatam 
Romano Pontifici: « impedientes directe vel indirecte exercitium iuris- 
« dictionis ecclesiasticae sive interni sive externi fori, et ad hoc recur- 

«rentes ad forum saeculare ». Admitti quidem potest cum sententia 
benigniori parochum non incurrisse poenam, quia recursus remansit 
sine effectu; sed hoc non minuit delictum: ex sua enim parte Reve- 
rendus Cosimus fecit quod potuit, ut recursus esset efficax, unde et 
recurrit iterum et tertio. Quod ergo recursus effectum sortitus non fue- 
rit; hoc non est parocho tribuendum, sed Magistratibus imperialibus, 
qui, etiam respectu habito ad leges civiles, nihil reprehensibile agnove- 
runt et in processione Patrum Dominicanorum et in decreto episcopali. 
Cum ergo delictuin Cosimi Scarpa in se et obiective inspectum dignum 
esset censura excommunicationis, profecto poena suspensionis ad 15 dies, 
quam de facto inflixit Episcopus, tamquam mitior habenda est et multo 
infra gravitatem delicti. Caeterum haec poena necessaria erat; ratio enim 
agendi parochi clero et populo nedum paroeciae, sed et totius dioeceseos 
scandalum dederat; uti adnotavit S. Congr. Concilii rescribens: « Pa- 
« rochus consulat conscientiae suae ob recursus ad civilem auctoritatem 
« peractos et ob scandalum exinde datum ». 

Neque dicendum est in casu recursus inefficacis, qualis fuit recursus 
Reverendi Cosimi, legem ecclesiasticam non infligere poenam (uti dixi- 
mus ex benigniori sententia), ac proinde nec Episcopum posse eamdem 
irrogare cum nulla poena sine lege. Etenim in nostro iure (quidquid sit 
de legislationibus civilibus) quando lex prohibens actum, poenam non 
constituit, iudex infligere potest poenam arbitrariam, quae cum gravi- 
tate culpae commissae proportionem habeat. Constat ex cap. 4 De Ofji- 
cio Delegati, in quo haec leguntur: « Illis etiam, qui pro causis Tib 
« commissis ad citationem tuam venire, aut tuo super his parere iudicio 
« neglexerint, si tale fuerit negotium, quod certa exinde poena in cano- 
« nibus exprimatur, eamdem infligas, alioquin ipsos pro delicti gravitate 
« et causae secundum tuum arbitrium punire procures ». Ex quo loco 
Doctores communiter conclusionem suprapositam deducunt: v. g. Fagna- 
nus, in cap. 13 de Officio Ordinarii, n. 16-18 et in cap. 2 de Reliquiis 
et Vener. SS., n. 95; Pignatelli, Consultationes can., Tom. IV, Cons. 1, 
n. 3-4; Reiffenstuel, in tit. de Poenis, n. 10-13 etc. 

Nec ulterius querela moveri potest de modo, quo poena aliunde 
in se legitima, inflicta fuit. Cum enim agatur de poena gravi, qua paro- 
chus removebatur, licet ad quindecim dies, a quolibet officio parochiali; 
a celebratione missae, a praedicatione et a sacramentorum administra- 
tione, haec infligi non poterat modo, uti aiunt, administrativo, sed 
tantum vi processus ordinarii saltem summarii. — Verum adnotan- 
dum est agi in casu de delicto, quod erat notorium, non solum qua 
factum, sed etiam qua delictum, ita ut nec factum nec delicti qua- 

litas poterat ulla tergiversatione celari. Notoria siquidem evaderant 
tum repetiti parochi recursus ad forum saeculare, tum eius rebel- 
lio, neenon contumacia per inobedientiam Ordinarii mandatis in re 
gravi. Quod autem posita criminis eiusque auctoris notorietate non 
requiratur processus iudicialis, docent cap. 9 de Accusationibus, cap. 21 
de Iureiurando, cap. 10 de Filiis praesbyterorum etc., unde Schmalz- 
grueber, in tit. de Accusat., n. 14 scribit: « Ratione criminis notorii 
« ijudex procedere adversus reum potest ordine iudiciario non servato ». 
Et ratio est, quia iudicium inservit ad detegendum crimen et criminis 
auctorem, quare iudicialis processus est fere supervacaneus, quando 
reus nullo potest argumento sese excusare ab impacto crimine, cum 
evidentia adversus eum clamet. Immo in casu non solum processus, sed 
nec citatio requiritur. Ita Fagnanus, in cap. 9 de Clericis non resident., 
n. 7; Schmalzgrueber, in tit. de Oblatione libelli, n. 26; Bouix, de Iudi- 
ciis Eccl. part. IT, § 1, n. 11; Santi, in tit. IZ de Clericis. coniug. n. 5 
et eminentissimus Gennari, qui in suo opere « Della privazione del Bene- 
ficio ecclesiastico », p. 2, c. 5, § 12 scribit: « L’altro caso in cui non occorre 
« la citazione, @ quando si tratti di cosa pubblica e notoria, che non 
« ammette dubbio alcuno. In tal caso rendesi inutile la difesa e percid 
« torna parimente inutile la citazione. Cosi tutti i Dottori poggiati su 
« molti testi del diritto, specie sul capo Cum sit Romana - de Appell. etc. ». 
Quamvis autem citatio defuit, constat in casu irrogationi poenae suspen- 
sionis triplicem monitionem praecessisse; monitio vero apud Canonistas, 
praesertim in criminalibus, pro citatione usurpatur, est enim monitio 
« citatio cum poenae comminatione in citatum, si non obtemperet ». 

Reprehenditur postremo loco Episcopus, quod poenam irrogaverit 
pendente appellatione apud Metropolitanum. At Ordinarius Pharensis 
decretum suum edidit novem post dies, a quibus Curia Archiepiscopalis 
declaravit suam incompetentiam in recipienda appellatione; hinc nulla 
aderat appellationis pendentia. lure autem appellatio reiecta fuit; haec 
enim cum effectu suspensivo non datur nisi a iudiciali sententia. Cum 
proinde in Episcopi Pharensis decreto, quo Reverendus Scarpa punie- 
babur, nullum adesset sententiae iudicialis elementum, Metropolitanus 
incompetens omnino fiebat, et pendentia appellationis exurgere non 
poterat, nisi tempore utili parochus recursum obtulisset Sedi Apo- 
stolicae. 

Altera poena ab Episcopo inflicta nihil aliud est quam praedicta 
suspensio, quae, si Parochus recursus non revocasset, duratura erat, 
etiam post quindecim dies et usque ad recursuum revocationem. Erat 
ergo proprie dicta censura. Porro cum graviter et externe parochus 

Urbis Veteris deliquisset cumque iterum atque iterum monitus ad 
revocandos recursus auctoritatibus civilibus exhibitos, non revocasset, 
merito ad frangendam eius contumaciam censurae suspensionis subie- 
ctus fuit, donec mandatis Episcopi non obtemperasset. 

Nunc ad tertium dubium, ad processionem nempe theophoricam, 
cum ad secundum dubium iam provisum sit in primo. Et statim praestat 
adnotare quod dum defendimus S. Rotae Tribunalis competentiam, vi 
commissionis pontificiae, quoad dubii solutionem, nolumus iudicium ferre, 
an Ordinarius Pharensis et Patres Dominicani Urbis Veteris, attentis 
adiunctis loci, controversiis praesertim politico-religiosis in eo existenti- 
bus prudenter se gesserint in casu; haec enim quaestio, uti patet, pro- 
vinciam nostram forensem omnino praetergreditur. — Quo posito, extra 
controversiam est Patribus S. Dominici nedum ius esse peragendi pro- 
cessionem die dominica infra octavam Corporis Christi per concessio- 
nem ipsis factam a S. Pio V (20 Iunii 1570) et deinde confirmatam a 
RR. PP. Clem. VIII (8 Martii 1592), a Bened. XIII (23 Martii 1727) et 
a Clem. XII (10 Aprilis 1733) sed etiam «eam celebrandi hora, qua 
« voluerint et per vias semel tantummodo per eos eligendas » (Cle- 
ment. VIII), « idque absque ulla Ordinariorum vel parochorum licentia » 
(Greg. XIII). 

Frustra autem opponitur quoad exercitium praefati iuris recensitas 
constitutiones pontificias non fuisse promulgatas in Dalmatia. Praeter- 
quamquod enim certum sit eas Romae promulgatas esse, quod tunc 
satis erat, ut acta Pontificis ubique gentium promulgata censerentur; 
Clemens VIII in suo Brevi 8 Martii 1592 haec habet quoad promulga- 
tionem. « Quia difficile foret praesentes litteras ad singula quaeque 
« loca, ubi necesse fuerit deferri, volumus et dicta auctoritate decer- 
« nimus, quod praesentium transumptis etiam impressis, manu alicuius 
« notarii publici subscriptis et sigillo alicuius personae in dignitate 
« ecclesiastica constitutae munitis, eadem. prorsus fides adhibeatur, 
« quae adhiberetur praesentibus si forent exhibitae vel ostensae ». 

Inepte pariter obiicitur privilegium Patres amisisse per non usum. 
Quamvis enim verum sit Patres Dominicanos Conventus Urbis Vete- 
ris per longum tempus privilegio non fuisse usos, ex hoc non sequitur 
privilegium cessasse. Nam primitus privilegium affirmativum non cessat 
per non usum, nisi quando est onerosum aliis, seu quando gravamen 
offert aliis, quod est certi iuris et ab omnibus admittitur. Reiffenstuel, 
in tit. de Privilegiis, n. 209. Porro privilegium, de quo agitur, non est 
aliis, v. g. Parocho, onerosum; Parochus enim non habet ius exclusi- 
vum peragendi processiones theophoricas die dominico infra octavam 

Corporis Christi; imo hoc privilegium a Gregorio XIII Brevi 11 Martii 
1573 concessum est omnibus Regularibus. Nec dici potest solum factum 
transeundi per fines parochiae esse gravamen pro parocho; hic enim 
transitus est merum factum, quod non includit exercitium iurisdictio- 
nis nec contentiosae nec voluntariae. Deinde, dato, sed nullo modo 
concesso, praefatum privilegium esse parocho onerosum, non inde 
sequitur in casu privilegium illud cessasse per non usum. Etenim ex 
principio notissimo, quod adversus impeditos praescriptio non currit, 
dicunt communiter Doctores privilegium onerosum non amitti per non 
usum quando privilegiatus impeditus fuit, quominus privilegio utere- 
tur. Ita citatus auctor in eodem titulo n. 205-207; Schmalzgrueber, in 
eumdem titulum n. 180-194 ; Ferraris, v. Privilegium, art. ILI, n. 30-33 etc. 
Porro usque ad annum 1905, uti fatetur ipse parochus, Patres Domini- 
cani, propter infimum numerum et aegram valitudinem religiosorum, 
prorsus impediti erant, quominus processionem peragerent. 

Nec addatur, etiam nunc Patres iure prohibitos esse ne privilegio utan- 
tur ob defectum Conventualitatis. Constat enim Conc. Tr. cap. 3, sess. XX V, 
indixisse, ut in monasteriis tam virorum, quam mulierum, is tantum 
numerus religiosorum constitueretur, et in posterum conservaretur, qui 
ex consuetis eleemosynis commode possint sustentari. At Conventus 
Patrum Dominicanorum Urbis Veteris erectus fuit longe ante annum 
1625, quo Urbanus VIII determinando sanctionem Tridentinam prae- 
cepit, ut in quolibet Monasterio noviter erigendo duodecim saltem reli- 
giosi haberentur. 

Quibus rite perpensis, Christi nomine invocato, et solum Deum 
prae oculis habentes, nos infrascripti Auditores de Turno pro tribunali 
sedentes dicimus, declaramus ac definimus sententiam rotalem dieci 
27 Tulii -1909 esse confirmandam. 

Et, dum Parochum Cosimum Scarpa in expensas omnes conde- 
mnamus, mandamus Ordinario loci et ministris tribunalium, ad quos 
spectat, ut exsecutioni mandent hanc nostram definitivam sententiam, 
et adversus reluctantes procedant ad normam sacrorum canonum, 
et praesertim cap. 3, sess. XX V, de Reform. Conc. Trid. iis adhibitis exe- 
cutivis et coercitivis mediis, quae magis eflicacia et opportuna pro rerum 
adiunctis exstitura sint. 

Romae, die 10 Iunii 1910. 


Gulielmus Sebastianelli, Ponens. 
L. #8 S. Seraphinus Many. 
Franciscus Heiner. 


Sac. Tancredes Tani, Notarius. 

III. 
MEDIOLANEN. ' 


NULLITATIS MATRIMONII - (BALZAN- ADAMI). 


Pio PP. X feliciter regnante, Pontificatus Dominationis Suae anno 
octavo iam iam incoepto, die 6 Augusti 1910, RR. PP. DD. Gulielmus 
Sebastianelli, Ponens, Franciscus Heiner et Antonius Perathoner, Audi- 
tores de Turno in Causa - Mediolanen. - Nullitatis Matrimonii, inter Eu- 
genium F. Balzan, repraesentatum per legitimum procuratorem Angelum 
D’Alessandri, Advocatum, et Italam Adami, interveniente et disceptante 
in causa Vinculi Defensore ex officio, sequentem definitivam tulerunt sen- 
tentiam. 

Eugenius Balzan, Adriensis dioeceseos, sexdecim annorum, Veronae 
degens ratione studiorum, amore captus est erga Italam Adami septe- 
decim annos natam; quam cum cognovisset, in matrimonium petiit. 

Hac de re sac. Caietanum Masotti parochum S. Georgii in Braida 
et sponsae proprium, adivit, ut nuptialia instauraret. At eius precibus 
non annuit parochus, quia nuptiis ineundis obstabat pater Eugenii, qui 
suum consensum praestare nolebat, necnon lex dioecesana, per quam 
vetabantur ecclesiastica matrimonia, nisi praemissus fuisset contractus 
civilis. Nihilominus haud pertaesus iuvenis per epistolam fratrem suum 
Paulum Patavii commorantem rogavit, ut sac. Vincentium Mortesina, 
parochum Omnium Sanctorum eiusdem civitatis, induceret ad matrimo- 
nium ecclesiasticum celebrandum, eodem modo, quo iam antea coram 
illo idem Paulus, iisdem fere in adiunctis versatus, contraxerat. Fratris 
Eugenii preces excepit parochus Patavinus, qui coniugium se celebratu- 
rum promisit, dummodo a parocho sponsae congruam habuisset dele- 
gationem. Rebus sic stantibus, obtinuit Balzan a parocho Masotti cum 
attestationibus de baptismo et statu libero, hanc scriptam delegationem: 
« Il sottoscritto si pregia di spedire i documenti.....e in pari tempo 
« declinando ogni responsabilité, dichiara che da parte sua nulla osta 
«a che Ella, o altri assista al matrimonio ». 

His acceptis, Rev. Mortesina, putans se esse legitime delegatum, 
nuptiis benedixit. At infaustum omen sortitae sunt. Dissensionibus enim 
inter coniuges exortis Eugenius Italam dereliquit, ac die 13 Ianuarii 
1908 Curiae Mediolanensi supplicem libellum misit, ut suum matrimo- 
nium nullum declararetur ex capite clandestinitatis, propter defectum 
videlicet parochi proprii. Iudices Mediolanenses, obtenta delegatione ab 

Episcopo Patavino, rite instructo processu, favorabile iudicium actori 
renunciarunt; quod in secunda iudicii sede penes H. S. O., die 23 Fe- 
bruarii 1910 confirmatum fuit his verbis: « Constare de nullitate matri- 
monti in casu ». Verum ab hac rotali sententia ad alium turnum pro- 
vocavit solers Vinculi Defensor ex officio. Idcireo denuo hodie causa 
proponitur sub consueto dubio: « An sententia rotalis sit confirmanda 
vel infirmanda in casu ». 

Ex Conc. Trid. matrimoniis assistere debet parochus proprius, vel 
alter sacerdos de parochi proprii, aut Ordinarii licentia. Non requiritur 
autem licentia expressa, sufficit tacita, quae ex factis praecedentibus et 
vere concludentibus colligitur. 

Quo posito, ne inutiliter repetamus, quae in aliis duabus sententiis 
adnotata reperiuntur, duo tantum consideranda a nobis veniunt; factum 
videlicet transmissionis documentorum matrimonium respicientium, et 
epistola praedictis documentis adnexa. Ex his enim duobus putavit 
bonus parochus Mortesina se valide processisse ad matrimonii celebra- 
tionem Eugenium Balzan inter et Italam Adami. At falsa nostra existi- 
matio rei veritatem non mutat. 

Re quidem vera, etiamsi in facto transmissionis documentorum 
tacita licentia, seu intentio delegandi reperiri dicatur, id certe prodesse 
nequit, quando ea quae matrimonium antecedunt et quae sequuntur 
concludenter ostendunt contrariam fuisse mentem delegantis. Hoc 
autem in casu nostro verificatur, uti patebit ex inferius dicendis. 

Ad epistolam quod attinet, illa verba: « nulla osta a che Ella o 
« altri assista al matrimonio » in se inspecta indirectam atque indeter- 
minatam personae continent designationem; at in subiecta materia con- 
siderata, quamlibet delegationem excludunt. Parochus enim Masotti 
existimabat nuptias contrahi Patavii a parocho sponsi: « Io - ipse depo- 
« nit - li ho ritenuti per tali (veri sposi), perché gli sposi mi dissero che 
« andavano a contrarre il matrimonio a Padova innanzi al parroco della 
« famiglia dello sposo, e ritenni che quel parroco poteva legittimamente 
« assistere al matrimonio del Balzan allora giovanetto di 18 anni ». 
Quod confirmatur a sac. Brentegani his verbis: « I] Masotti mi disse, 
« che egli non aveva mai inteso di dare delegazione; di avere bensi 
« scritto al parroco di Ognissanti in Padova, e che se egli avesse cre- 
« duto di potere assistere come parroco dello sposo, lo facesse pure ». 
Unde per illa verba: « nulla osta » parochus Veronensis quoad celebra- 
tionem matrimonii quodammodo iure suo sese expoliavit; remissive seu 
passive se habens ad hoc, ut nupturientes a parocho sponsi nuptiali 
foedere fungerentur. 

At carentia voluntatis delegandi in parocho Masotti clare deducitur 
ex verbis, quae praesumptam delegationem procedunt: negandum enim 
non est, verba sequentia determinari a praecedentibus. « Imo verba. prae- 
cedentia maiorem habent vim ad determinationem sequentium, quam 
sequentia ad determinationem praecedentium » (S. R. R., Dec. rec. 346, 
n. 8). Verba autem, quae praecedunt suppositam delegationem haec 
sunt: «In pari tempo declinando ogni responsabilita... nulla osta... ete. ». 
lamvero, ut intelligatur de qua responsabilitate sermo sit, recolendum 
est Eugenium Balzan et Italam Adami disparis fuisse conditionis quoad 
res familiares; sponsi patrem filio suo in minore aetate constituto dene- 
gasse suum assensum quoad nuptias ineundas; impossibilem fuisse, ut 
contractus civilis matrimonio religioso praemitteretur iuxta veronensis 
Dioecesis statuta. Unde Vicarius Generalis veronensis declarat: « Chi 
« scrive rammenta assai bene di aver negato I|’assenso alla celebrazione 
« del matrimonio, per la ragione che mancando allo sposo I eta pre- 
« scritta, non avrebbe potuto, se non dopo molto tempo, mettersi in 
« regola con la parte civile ». Hisce omnibus existentibus, attenta prae- 
sertim prohibitione facta a Curia veronensi, parochus Masotti probe 
noscens gravem esse responsabilitatem incursurum, si matrimonium 
celebrasset, transmisit acta parocho Patavino, eumque liberum reliquit, 
ut sibi periculum responsabilitatemque omnem assumeret quoad matri- 
monium contrahendum. 

Nec obiiciatur hic non agi de delegatione, per quam persona dele- 
gata operatur nomine et vice delegantis. Quamvis enim admittere veli- 
mus non agi in casu de vera delegatione; quodque iuxta sententiam in 
cap. Tametsi tamquam testes auctorizabiles renunciaverit omnes sacer- 
dotes, qui proinde sponsos in matrimonio coniungere possunt iure pro- 
prio atque auctoritate sibi a Concilio tributa; attamen incontroversum 
est non fuisse a Concilio tributam sacerdotibus facultatem huius mini- 
sterii sacedotalis, nisi prius licentiam ipsi obtinuerint a parocho spon- 
sorum. Verum parochus, qui licentiam concedit matrimonio assistendi 
sese responsabilem reddit factae saltem concessionis. Cum itaque in 
themate parochus Masotti se irresponsabilem declaravit quoad nuptias 
ineundas inter Eugenium et Italam, merito concludendum est nullam 
licentiam eum concessisse. 

Ex. dictis liquet parochum Veronensein delegationem aut licentiam 
non dedisse parocho Patavino. At si dubium aliquod adhuc extaret, hoc 
evanescit, si animadvertatur ex tabulis processualibus constare paro- 
chum Veronensem pluries renuisse ut matrimonio assisteret, quod prae- 
ter alios testes, pater sponsae testatur: « Fu il parroco, che pid volte 

« venne a casa mia a dirmi che il matrimonio non poteva celebrarlo, 
« perché lo sposo era troppo giovane ». Jamvero nefas est praesumere, 
parochum voluisse aliis delegare, quod ipse, obsequens legibus, peragere 
recusavit. Verum quod nequit praesumi, certuia habetur attenta decla- 
ratione eiusdem parochi, qui sub iuramento asseruit numquam ea mente 
fuisse, ut aliquam delegationem concederet: « Scrissi quelle testuali parole 
« (nulla osta); ma il senso di tutto questo era: faccia Lei da parte sua 
« quello che crede di poter fare, uscendo io da ogni responsabilita, e 
«nulla pretendendo delle mie competenze ». Imo addidit: « Le mie 
« parole erano chiare nel senso che ho detto, ed ove anche fossero 
«ambigue, io dichiaro di togliere I’ equivoco, ed asserisco assoluta- 
« mente, che certamente non ebbi intenzione di delegare ». Porro nemo 
existimandum est dixisse quod non mente cogitaverit (D. Lib. XIX, De leg., 
l. 7). Haec confirmantur a sac. Brentegani, qui dum declarat parochum Ma- 
sotti haud « capace di tradire la verita e di lasciarsi corrompere » testa- 
tur ex verbis supra relatis praefatum parochum tempore non suspecto, 
i. e. antequam quaestio de nullitate matrimonii agitaretur, eamdem 
fecisse declarationem, nullam videlicet concessisse licentiam. 

Quibus omnibus rite ac diligente perpensis; 

Nos infrascripti Auditores de Turno pro tribunali sedentes, Christi 
nomine invocato et solum Deum prae oculis habentes, dicimus ac decla- 
ramus sententiam rotalem diei 23 Februarii 1910 esse confirmandam, 
recognoscentes legitimitatem filiae, prouti in anteacta sententia declara- 
tum fuit. 

Ita pronunciamus, et dum condemnamus Eugenium Balzan ad 
expensas iudiciales, mandamus Ordinariis locorum et ministris tribu- 
nalium, ad quos spectat, ut executioni mandent hanc sententiam, 
et adversus reluctantes procedant ad normam sacrorum Canonum, et 
praesertim cap.3, sess. XX V, De Reform., Concilii Tridentini, iis adhibitis 
exsecutivis et coercitivis mediis, quae magis efficacia et opportuna pro 
rerum adiunctis exstitura sint. 

Romae, 6 Augusti 1910. 

Gulielmus Sebastianelli, Ponens. 

L. RS. Franciscus Heiner. 

Antonius Perathoner. 
Sac. Tancredes Tani, Notarius. 

DIARIUM ROMANAE CURIAE 


S. CONGREGAZIONE CONCISTORIALE 


AVVISO DI CONCORSO. 


Il concorso nella S. Congregazione Concistoriale, annunziato pel giorno 15 
del prossimo Ottobre, é invece fissato pel giorno 13. 


SEGRETERIA DI STATO 


NOMINE 


Sua Santita, Pio Papa X, con biglietto della Segreteria di Stato si é beni 


gnamente degnato di nominare: 
29 aprile 1910. — Mons. Vincenzo Misuraca Segretario di Nunziatura di 
seconda Classe, destinandolo a prestare servizio presso la Delegazione Aposto- 


lica delle Isole Filippine. 
11 Settembre 1910. — Mons. Filippo Cortesi Segretario di Nunziatura di 
seconda Classe, destinandolo a prestare servizio presso la Delegazione Aposto- 


lica di Colombia. 
Protonotari Apostolict ad instar: 


4 Maggio 1910. — Ii Rev. D. Giovanni Battista Enrico Vittore Milette, 


parroco di S. Luigi Gonzaga in Nashua (diocesi di Manchester). 
12 Settembre 1910. — Il Rev. D. Tommaso Agrusti, prima dignita della 


collegiata di Mottola (diocesi di Castellaneta). 


Prelati domestici di S. S.: 


28 Maggio 1910. — ll Rev. D. Guglielmo Schenz, rettore del Liceo Teo- 


logico di Ratishona. 
2 Luglio 1910. — Il Rev. D. Andrea Senbert, della diocesi di Green Bay. 
— Il Rev. Mons. Enrico Tihen, Vicario generale della diocesi di Wichita. 


— Il Rev. D. Bernardo Schmichausen, parroco di S. Marco in Colwich, 


della stessa diocesi. 


f 
tJ 3 
| 
a 
4 
| 


lnartum Komanae Curiae. 781 


— Il Rev. D. Mosé Maguire, parroco di S. Maria Vergine in Newton, della 
stessa diocesi. 

— Il Rev. D. Stefano Siminiati, decano del Capitolo Cattedrale di Lesina. 

— Il Rev. D. Giovanni Fiorentino di Napoli. 

9 Settembre 1910. — Il Rev. Mons. Carlo Cremonesi Sostituto della Segre- 
teria del S. Collegio. 


ONORIFICENZE 


Il Santo Padre, con biglietto e con Breve della Segreteria di Stato, si é 
degnato di conferire le seguenti onorificenze: 
La gran Croce dell'Ordine di S. Gregorio Magno, classe civile : 
15 Settembre 1910. — Al Sig. Conte Giberto Borromeo, di Milano. 


Uso della placca dell’ Ordine di S. Silvestro Papa: 


27 Agosto 1910. — Al Sig. Prof. e Comm. Ernesto Simonson Castelli, 
pittore in Dresda. 


La Commenda dell'Ordine di S. Gregorio Magno, classe civile: 


7 Settembre 1910. — Al Sig. Cav. Alfredo Danjou de la Garenne, resi- 
dente in Biarritz (diocesi di Bayonne). 


La Commenda dell’ Ordine di S. Silvestro Papa: 


5 Settembre 1910. — Al Sig. Guglielmo van den Plas, industriale in 
Woluve-Saint-Pierre, nell’archidiocesi di Malines. 


Il Cavalierato dell'Ordine di S. Gregorio Magno, classe civile: 


30 Agosto 1910. — Al Sig. Radolf de Kardoff, gia addetto alla Legazione 
Prussiana presso la S. Sede. 

5 Settembre 1910. — Al Sig. Barone Roberto de Viron, residente a Dil- 
beck presso Bruxelles. 


— Al Sig. Giovanni Vittorio Rouveure d’Annonay, della diocesi di Viviers. 

MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rtha Mons. Maggior- 
domo, si é degnata di nominare : 


Camerieri segreti soprannumerari : 


1 Settembre 1910. — Mons. Raffaele Amato, addetto alla Nunziatura Apo- 
stolica d’Austria-Ungheria. 

9 Settembre. — Mons. Camillo Pilloni, della diocesi di Ales-Terralba. 

— Mons. Pietro Mameli, della medesima diocesi. 

12 Settembre. — Mons. Filippo Cortesi, il quale ha contemporaneamente 
emessa la rinuncia al posto che aveva di Cappellano Comune della Cappella 
Pontificia. 

16 Settembre. — Mons. Enrico Calleja Schembri, della diocesi di Malta. 


Cameriere d'onore in abito paonazzo: 


7 Settembre 1910. — Mons. Salvatore Bertolasio, parroco di S. Michele 
in Pavia. 


NECROLOGIO 


21 Agosto 1919. — Il Sig. Paolo Raynaud, Cameriere segreto di Spada 
e Cappa Soprannumerario, della diocesi di Marsiglia. 

Settembre 1910. — Mons. Carlo Marozio, Vescovo di Susa. 

4 Settembre — Mons. Lorenzo Petris de Dolammare, Vescovo titolare di 
Esbon. 

10 Settembre — Mons. Corrado Busch, Vescovo di Spira. 

29 Settembre — Mons. Aquilino Ferreira, Vescovo titolare di Amiso. 

— Mons. Francesco Vento, Vescovo di Aversa. 

30 Settembre. — Mons. Marcolino del Carmelo Benavente, dei Predicatori, 
Vescovo di 8. Giovanni di Cuyo. 

